
Skandinavisk UFO Information 
SUFOI 

Postboks 6, 2820 Gentofte 


Formål 

1) SUFOI er en forening, der har til 
formål at bidrage til forståelsen af 
ufofænomenerne ved indsamling og 
bearbejdning af kildemateriale 
(observationsberetninger, 
forsøgsresultater, bøger m.m.), samt at 
udbrede kendskabet til emnet ved 
publikationer, foredrag og anden 
udadvendt virksomhed. 

2) Det er SUFOls opfattelse, at 
kildematerialet udgør et vigtigt 
grundlag for undersøgelser og 
oplysningsarbejde ud fra en seriøs og 
kritisk synsvinkel. 

3) Ved et ufofænomen forstår vi et 
himmelfænomen, hvis væsentligste 
kendetegn er, at det selv efter en nøje 
undersøgelse foretaget af kompetente 
personer, ikke kan forklares som 
værende et kendt, naturligt fænomen. 

4) Da fænomenerne endnu er 
uopklarede, ønsker SUFOI ikke at 
fremhæve eller afvise nogen bestemt 
teori om deres art eller oprindelse. 

SUFOI ledes af repræsentantskabet. 

Den daglige ledelse varetages af 
formanden og de to næstformænd. 
Repræsentantskabet består af en 
repræsentant fra hvert af de til enhver 
tid etablerede områder i Skandinavien 
og de nedsatte arbejdsudvalg. 

Daglig ledelse 

F^r Andersen (formand), Klingseyvej 28, 
2720 Vanløse. 38 71 96 64. 

Bo Nielsen (næstformand, alarmcentral), 
Kunnerupvej 21, Kolt, 8361 Hasselager. 
86 28 90 61. 

Tbke Haunstrup (næstformand, 
rapportcentral), Kampsax Kollegiet, 
Kollegiebakken 9, værelse 508, 

2800 Lyngby. 45 97 71 44. 

Øvrige repræsentantskab 

Jørgen Bengtvig (arkivar), Galgebakken 
Skrænt 3-15A, 2620 
Albertslund. 42 64 44 69. 

Torben Birkeholm, Aadalsvej 16, 

9210 Aalborg SØ. 98 14 70 97. 

Karin Frost, Mariehøj 244, 2990 Nivå. 
42 24 42 19. 

Jan Hansen (medlemsarkiv), 

Posekærvej 42, 6200 Aabenraa. 

Kim Møller Hansen (fotoafdeling), 
Eilektersvej 14, Benløse, 

4100 Ringsted. 

Erling Hegelund, Kildegårdsvej 88, 
5240 Odense NØ. 66 10 39 00. 

Ole Henningsen, Dueg&rd, Højrebyvej 
59, 4920 Søllested. 53 94 11 69. 

Finn W. Kalvik, Armauer Hansensvei 
11, N-5030 Landås, Norge. 

Kontakt for UFO-NYTs læsere i Norge. 
55 28 01 26. 

Henrik Klinge Pedersen, Købmagergade 
59, 1., 1150 København K. 

Martin Lyck, Rasmus Rask Kollegiet, 
Elmelundsvej 4, lejl. 3318, 

5200 Odense V. 65 71 04 38. 

Brian Møller, Lindsnakkevej 11, vær. 3, 
6200 Åbenrå 

Peter Nørgaard (foredragsafdeling), 
Dalpvinget 68, 8600 Silkeborg. 

86 80 13 15. 

Inge H. Svane, Mejlbyvej 610 D, 

Hårup, 8530 Hjortshøj. 86 99 92 39. 


Er ufo-vidner 
normale? 


Ovenstående spørgsmål har udfordret ufo¬ 
forskningen i mange år, og der er blevet fore¬ 
taget adskillige undersøgelser. Sidst har vores 
hjemlige Mikael Rothstein argumenteret for, at 
vidner til landinger og nærobservationer 
afviger psykologisk fra resten af befolkningen. 
Dette sker blandt andet ud fra analyser fore¬ 
taget af Robert Moore. 


Samtidig har en helt ny analyse i 
USA fået meget stor presse¬ 
omtale. Den viser nemlig, al 
ufovidner ikke er afvigende psy¬ 
kologisk næsten tværtimod. 
Analysen blev udfort afen række 
forskere ved det psykologiske 
fakultet ved universitetel i Ot- 
tavva, Canada Den er olTent 
liggjort i tlet ansete tidsskrift 
"Journal of Abnormal Psycho 
logy” (102. 4. 1993). 

Forskerne analyserede tre 
grupper af personer: 49 ulovidner 
funder gennem avisannoncer og 
to kontrolgrupper på 53 og 74 
personer. Ufo vidnerne blev 
desuden inddelt i dem. der havde 
haft almindelige ufooplevelser og 
dem, der havde halt mere usæd¬ 
vanlige oplevelser, som havde 
gjort et speeiell slorl indtryk på 
vidnerne. 

Konklusionerne var. at begge 
grupper af ufovidner var psykolo¬ 
gisk normale. Derudover var ufo¬ 
vidnerne ikke mere fantasifulde 
end kontrolgrupperne, selv om 
man målte dem på syv forskellige 
parametre. Ifølge denne analyse 
er der altså slet ikke hold i på¬ 
standen om. at ufovidner skulle 
være mere "skøre" end alle andre! 

Der blev dog fundet en forskel 
mellem ufovidner og kontrol¬ 
grupperne: Ufovidnerne havde en 
større tilbøjelighed til at tro på 


ufoer og til at tro på liv andre 
steder i universet. 

Kan man forklare denne 
forskel? Ja, hvis man har haft en 
ufo-oplevelse, er det vel ikke så 
mærkeligt, at man i højere grad 
begynder at tro på ufoer. Er¬ 
faringsmæssigt har vi mange 
tilfælde, hvor folk fortælleros, at 
"jeghar aldrig troet på ufoer eller 
sådan noget, men efter jeg så 
dette fænomen, så ved jeg ikke 
mere måske er der noget om 
sagen." 

Omvendt, hvis man på for¬ 
hånd tror på ufoer, er der vel også 
større sandsynlighed for, at man 
vil kontakte nogen for at fortælle 
om oplevelsen. Modsat, hvis jeg 
for eksempel mente, at stjerne¬ 
skud var det værste vrøvl, ville 
jeg vel heller ikke fortælle det til 
nogen, hvis jeg så et! 

For SUFOI er der selvfølgelig 
ikke meget nyt i denne under¬ 
søgelse. Vi vidste naturligvis godt 
i forvejen, at ufovidner ikke er 
"skøre". Men det er godt, at ob¬ 
jektive studier bekræfter vores 
opfattelse, og at de kan være med 
til at overbevise de mere skep¬ 
tiske personer om sagens sam¬ 
menhæng. 

Man kan altså fortsat trygt 
henvende sig til SUFOI med sine 
observationer i stedet forat ringe 
til psykologen! □ 


AF PER 
ANDERSEN 

Danske rapporter 


AF TOKE 
HAUNSTRUP 



Observatørens 
egen tegning af 
fænomenet i 
Karlsvognen. 


Observationer 
juni-november 1994 


I perioden juni-november 1994 har SUFOI modtaget i alt 107 henvendelser 
om observationer. Af disse har vi i øjeblikket kunnet give 72 en naturlig 
forklaring - svarende til omkring 70% af henvendelserne. En del af sagerne 
er dog endnu ikke færdigbehandlede. Antallet af henvendelser pr. måned 
ligger nogenlunde på niveau med de foregående to år. 


Lys over Aalborg 


Torsdag den 17. februar 1994 be- 
fandten lektorfraAalborg sig uden¬ 
dørs ved 23-tiden. Den 53-årige 
lektor omtales her med initialerne 
NF. 

NF betragtede den stjerneklare 
nattehimmel ved sin bopæl i den 
vestlige del af Aalborg. Kl. ca. 23 
fik han i stjernebilledet Karlsvognen 
øje på en "rød tåge", der lignede en 
"langstrakt ellipse". Fænomenet be¬ 
fandt sig i den nedre del af Karls¬ 
vognen, og det var længere end 
strækningen mellem de to nederste 
stjerneri Karlsvognens "kasse". 

Lysstyrken var "svagere end stjer¬ 
nelys", lysudstrålingen var kon¬ 
stant, og formen var klart afgrænset. 
Fænomenet var lydløst og blev på 
samme sted i Karlsvognen i ca. en 
halv time. Kl. ca. 23.30 blev himlen 
overskyet, og fænomenet kunne ikke 
ses mere. NF var desværre alene om 
sin observation. 

SUFOIs rapportoptagelse blev 
udført af Torben Birkeholm fra Aal¬ 

borg. Han har ikke umiddelbart 
kunne forklare det sete. Fænomener 
som lysende natskyer kan udelukkes 
pga. årstiden. Bedste bud på en 
naturlig forklaring synes at være et 
forsøg med en gassky. 

Med mellemrum udføres forsøg, 
hvor man i store højder sprænger en 
raket medbringende et kemisk stof. 
Den kemiske sky kan herefter iagt¬ 
tages om natten fra Jorden, idet 
Solens lys (pga. skyens højde) ram¬ 
mer skyen og reflekteres. Forsøg 
med kemiske skyer anvendes til at 
fastlægge vindmønstre i atmosfæ¬ 
rens øverste lag. 

I dette tilfælde er teorien om en 
kemisk sky dog problematisk, idet 
skyen normalt kun kan ses i maksi¬ 
malt 15-20 min., hvilket jo stemmer 
dårligt overens med NF's opgivelse 
af observationstiden til 30 min. Der¬ 
til kan tilføjes, at fænomenet blev 
observeret stillestående i forhold til 
stjernerne i Karlsvognen. 

Foto af ufo? 


En kvindelig medicinstuderende 
fortæller, at hun lørdag den 25. maj 
1994 kl. ca. 11 DST gennem bade¬ 
værelsesvinduet i lejligheden på 
Nørrebrogade i København fik øje 
på et underligt fænomen. Hun be¬ 
skriver det som et "boomerang-for¬ 
met" og sort objekt, der bevægede 
sig mod vest med "spidsen" forrest i 
flyveretningen. 

Fænomenet så ud til at være tæt 
på, og kvinden blev forbavset. Hun 
gik ind til sin kæreste i det tilstød¬ 


ende soveværelse og gjorde ham 
opmærksom på fænomenet. Sam¬ 
men så de nu, hvordan fænomenet 
fortsatte sin bevægelse mod vest i 
en tilsyneladende lige bane. 

Kæresten skyndte sig at hente 
deres kamera, og gennem et åbent¬ 
stående vindue tog de to billeder af 
fænomenet. Senere måtte de gå vid¬ 
ere ind i stuen for fortsat at kunne 
følge fænomenet, der efter 4-5 min. 
forsvandt i horisonten mod vest. De 
to vidner kunne ikke høre nogen lyde 
under observationen. 

Vi modtager meget gerne kom¬ 
mentarer, forslag til undersøgelser 
m.m., som kan hjælpe os i efter¬ 
forskningen af denne sag. □ 



Her ses en kraftig forstørrelse af det 
boomerangformede fænomen set den 
25. ma j 1994 lige før middag. De 
originale negativer undersøges i 
øjeblikket af SUFOIs Fotoafdeling. 

Fysiske spor på 
Sydsjælland 


Den 20. november 1994 blev SUFOI ringet op af en 65-årig pensionist (her 
kaldet C.P.) fra Stensved ved Vordingborg. Han kunne fortælle en usædvanlig 
historie om et mystisk lys, en lyskegle, en fremmedartet lugt og måske en 
ufonaut. 



Det mystiske lys dukkede frem i området midt i billedet. 


Vidnet havde siddet oppe til sent 
søndag aften den 14/11 -94 og spil let 
kort. Klokken halv et mandag mor¬ 
gen den 15/11 var han gået i seng. 
Observatøren bor i udkanten af by¬ 
en, og soveværelset vender ud mod 
et grønt område ved en frugtplan¬ 
tage, hvor der bagved er marker. 

Sædvanen tro kaster han et blik 
ud af vinduet for at se efter nogle 
vilde katte, som tit strejfer rundt 
omkring terrassen, men denne aften 
fanges hans opmærksomhed i stedet 
af projektørlys nede i frugtplantagen 
eller bagved den. Afstanden anslår 
han til 100-200 meter. Lyset undrer 
vidnet, da der ikke bor nogen i den 
retning. 

Ca. 10 min. senere ser han en 
skikkelse på ca. 140-150 cm og med 
lyst hår løbe forbi haven 5 meter fra 
vinduet. Skikkelsen har, hvad han 
beskriver som en mørk "fantom¬ 


dragt" altså noget tætsluttende tøj på. 
Dette undrer observatøren, da børn 
og unge sjældent færdes ude i det 
område, specielt ikke på det tids¬ 
punkt af natten og i ugen. Så sker 
der ikke mere før godt et døgn sen¬ 
ere. 

Hr. C.P. ligger i sengen kl. 04.45 
tirsdag morgen den 16/11. Han er 
lige vågnet og skal på toilettet, da 
han hører en lyd "ligesom en Ron- 
sonlighterderbliver skrabet imoden 
murvæg.'Y !?/red.) 

Lyden varer 2-3 sekunder og 
kommer oppe fra taget. Vidnet står 
op og går hen og trækker gardinet 
fra vinduet for at se, hvad der kan 
være årsagen til den mærkelige lyd. 
Lige da han trækker gardinet fra, 
tændes en meget skarp lysstråle ned 
på terrasse fliserne umiddelbart foran 
vinduet. Strålen er rund og ca. en 
meter i diameter og blændende 


skarp. Den kommer skråt oppefra. 
Pensionisten bliver i et øjeblik ban¬ 
ge, men efter 4-5 sekunder bliver 
lyset rustrødligt, svagere og for¬ 
svinder så. 

Han klæder sig på og går først 
hen til terrassedøren og derefter til 
fordøren, men kan ikke se noget som 
helst. Dernæst går han hen til bade¬ 
værelsesvinduet, åbner det forsigtigt 
og stikker hovedet så meget ud, han 
kan. Nu mærker han en stærk lugt 
af, hvad han beskriver som "varmt 
metal", eller "metal der koger". Her¬ 
efter sker der ikke mere, og vidnet 
går lettere rystet i seng igen noget 
senere. 

Om morgenen går hr. C.P. ud i 
haven for at se nærmere på området. 
Da han kigger op på taget, opdager 
han to sorte striber nedad tegltaget - 
nogle striber der ikke har været der 
før, mener han. Taget er få år gam¬ 
melt og ellers helt frit for grønalger 
og mosbelægninger imod syd, hvor 
striberne er. De er 3-4 meter lange, 
har en bredde som en teglsten og 
placeret en meter fra hinanden. 





TEKST OG 
FOTOS: ERLING 
HEGELUND 



Hr. C.P. viser, 
hvor høj 
skikkelsen var. 

Observationer 



'Så bredt var lyset," forklarer observatøren. 


Den sidste hændelse slog ho¬ 
vedet på sømmet, og hr. C.P. be¬ 
sluttede at kontakte SUFOI. 

SUFOIs efterforskning 


Knap en uge efter sine observationer 
henvender observatøren sig tele¬ 
fonisk til SUFOI. Allerede i løbet af 
de næste dage får observatøren be¬ 
søg af hhv. Erling Hegelund (Od¬ 
ense) og Toke Haunstrup (Lyngby). 
I forbindelse med vores besøg hos 
hr. C.P. udarbejdes en rapport over 
hændelsen, og der tages prøver af 
sporet samt en almindelig referen¬ 
ce-prøve. 

Da vi besøgte vidnet, var sporene 
falmet til en grågrønlig farve og ikke 
så fremtrædende, som observatøren 
så dem om onsdagen den 16. no¬ 
vember. 

Prøverne fra tegltaget blev senere 


underkastet to forskellige under¬ 
søgelser. I den ene undersøgelse blev 
en del af materialet fra prøverne ana¬ 
lyseret under mikroskop af zoolog 
Lars Thomas (Valby). 

Ved den anden undersøgelse blev 
prøverne underkastet en røntgen- 
flourescensanalyse, hvilket er en 
analyse, som kan give et billede af 
prøvernes grundstofsammensæt¬ 
ning. Disse analyser blev velvilligt 
foretaget af lektor Jens Laursen, 
Fysisk Afdeling, Den Kgl. Veteri¬ 
nær- og Landbohøjskole på Fred¬ 
eriksberg i København. 

SUFOI kontaktede de militære 
myndigheder i området, og hverken 
Stensved hjemmeværn eller Vor¬ 
dingborg Kaserne havde haft øvelse 
i området på de pågældende tids¬ 
punkter. Der har heller ikke været 
udendørs spejderaktivitet på disse 
kanter. 


Analyse af væsen og lyskeglen 
i plantagen 


Hr. C.P.’s første observation var den 
svingende lyskegle, der blev set 
gennem en gruppe træer. Hr. C.P. er 
vant til at se billysene fra de biler, 
som af og til kører på en lille grusvej 
bag frugtplantagen. Han hævder, at 
denne lyskegle drejede vandret rundt 
i 5-6 meters højde over vejen, og at 
den flugtede med en bakkeskråning 
på en mark et stykke bagved plan¬ 
tagen. Marken er tilsået med vinter¬ 
sæd, og derfor er det usandsynligt, 
at landmanden kører på marken i 
november. 

Observationen af 'drengen' har 
flere svage punkter. Dels nåede rap¬ 
portøren kun netop at få et glimt af 
drengen, og dels har der ikke været 
gadelys eller lignende, som kunne 
have oplyst personen. Derfor synes 
det langt fra usandsynligt, at den 
observerede person kan have været 
en dreng, som måske har været på 
vej hjem og derfor har slået en gen¬ 
vej ind over det fælles græsareal, 
som støder op til hr. C.P.'s have. Man 
kan indvende, at det - tidspunktet 
taget i betragtning - er lidt sent for 
en dreng at gå rundt i området 
mandag morgen. Omvendt er det jo 
ikke et forhold, som udelukker mu¬ 
ligheden. 


Analyse af lyd, lyskegle og lugt 


Denne del af observationen er svær 
at forklare. Lyden kan eventuelt 
være forårsaget af et dyr, f x en fugl 
på taget eller smådyr på loftet, men 
ingen af mulighederne er rigtigt 
sandsynlige. Større fugle som for 
eksempel krager og råger flyver ikke 
rundt og sætter sig på tage om natten, 
og da byggeriet er nyt, er det mindre 
sandsynligt, at det kunne være en 
mår eller rotter, som har banet sig 
vej gennem mur og træværk for at 
husere på trælofterne. 

Lyset er lige så svært at forklare. 
Et nødblus eller lignende tæt på vil 
forvandle hele området fra nat til dag 
og ikke kun give et afgrænset lys. 
En billygte sat på en akkumulator af 
nogle drenge eller et kulbuelys til 
220 volt vil kunne give nogenlunde 
samme effekt, men at balancere op 
på et tag kl. 04.45 om morgenen for 
at tænde et lys i 5 sekunder lyder ret 
usandsynligt. 

Lugten kan, efter hvad vidnet 
fortæller, godt sammenlignes med 
den lugt, som opstår fra en afbrændt 
kobling. Dette kun til information, 
da vi heller ikke her kan komme på 

naturlige forklaringer på sådan en 
lugt i et villakvarter ud på natten. 

Mikroskopisk undersøgelse 
af prøver 


Lars Thomas undersøgte hhv. spor- 
og referenceprøven under mikro¬ 
skop og sammenlignede de to prø¬ 
ver. Med baggrund i sine under¬ 
søgelser konkluderede han, at der i 
begge prøver fandtes organisk ma¬ 
teriale i prøven. Der blev fundet 
såvel grønalger som lavpartikler. 
Sporprøven havde det største ind¬ 
hold af organisk materiale. Derimod 
fandt Lars Thomas intet indhold af 
sod i sporprøven, hvilket ellers kun¬ 
net have tydet på en stærk opvarm¬ 
ning. 

Det forøgede indhold i spor¬ 
prøven af organisk materiale støttede 
en teori, som Lars Thomas havde 
foreslået. I en kommentar til sine 
egne undersøgelser beskriver han 
selv sit foreslag til en naturlig for¬ 
klaring på de to striber på tegltaget: 

"Hvis andre dele af taget, eller 
andre tag i nærheden er alge-, mos¬ 
eller lav-bevoksede, vil det bare tags 
overflade være fuld af sporer fra 
disse organismer. En kortvarig til¬ 
førsel af næringstoffer og nogle få 
dages regn eller overskyet, kan være 
nok til en kortvarig opblomstring, 
som så efterhånden vil dø ud, efter¬ 
hånden som der sker en udtør¬ 
ring...Den omtalte næringstilførsel 
behøver ikke at være andet og mere 
end et par fugle, der har klattet ned 
ad taget." 

Til denne teori skal det tilføjes, 
at sydsiden (hvor sporene optrådte) 
ikke var begroet med alger o.lign. i 
særlig stor udstrækning (dog lidt 
lavbevoksning). Derimod var nord¬ 
siden (som det jo typisk er tilfældet) 
dækket med alger og lav. 

Det var altså Lars Thomas' kon¬ 
klusion, at sporet i Stensvedsagen 
havde en organisk oprindelse. 


Analyse påviser svovl, 
kalium og brom 


Der blev analyseret en skrabeprøve 
af sporene sammenholdt med en 
sk råbe-reference-prøve taget et and¬ 
et sted fra taget. 

Analysen viste, at der var en 
række grundstoffer i begge prøver. 

Analysemetoden er, som den 
bliver anvendt i dette tilfælde, ikke 
100% kvantitativ, men giver allige¬ 
vel et indtryk af forskellene i mæng¬ 
derne af stoffer i de to prøver. Måle¬ 
metodens følsomhed stiger med 


stigende atomnummer, og skalaen er 
logaritmisk, så store forskelle er 
registreret. 

Af graferne fremgår det, at spor¬ 
prøven #2 indeholder mere svovl, 
brom og kalium end reference-prø¬ 
ven #1.1 denne sammenhæng er det 
måske mest interessant at notere det 
forøgede bromindhold, som dog 
ligger i ppmområdet (milliontedele 
af gram). 

Ud fra analysen er det svært at 
konkludere noget endegyldigt, spe¬ 
cielt fordi referenceprøven, som er 
brændt ler, viser sig at indeholde en 
lang række grundstoffer, deriblandt 
forskellige metaller. Eventuelle stør¬ 
re mængder af metaller i sporprøven 
vil derfor være vanskelige at re¬ 
gistrere med denne kun delvist kvan¬ 
titative målemetode. 

Vi kan derfor konkludere, at der 
eventuelt er en forskel på prøverne, 
men at de mest iøjnefaldende for¬ 
skelle (brom, svovl og kalium) godt 
kan skyldes de biologiske årsager, 
som omtales af Lars Thomas. 


Afrunding og konklusion 


Med baggrund i SUFOIs under¬ 
søgelser i forbindelse med Stensved¬ 
sagen, må konklusionen blive, at det 
fundne spor på tegltaget sandsyn¬ 
ligvis har en organisk oprindelse - 
og altså ikke har noget at gøre med 
lyset, som hr. C.P. så natten forinden. 

Hvad angår de visuelle obser¬ 
vationer, må det kvadratmeter store 
oplyste felt på terrasen karakteri¬ 
seres som sagens mest interessante. 
Denne hændelse er sværest at for¬ 
klare. Lyden, lugten og projektør¬ 
lyset fra natten før kan vi heller ikke 
sige noget endegyldigt om. 

Man kan selvfølgelig beklage, at 
vi (heller) ikke denne gang fandt et 
fysisk 'bevis' for ufoernes eksistens, 
forudsat at ufofænomenet har en 
fysisk oprindelse, men hændelsen 
har givet os mere erfaring i at hånd¬ 
tere "sporsager". En erfaring som 
kan vise sig at blive brugbar frem¬ 
over. 

□ 



Tegltaget med de 
to mørke striber, 
hvorfra der blev 
opsamlet 
analyseprøver. 


(Skærmbillede 
eredit: Den Kgl. 
Veterinær- og 
Landboh øj skole) 

Nedstyrtninger 


AF PER 
ANDERSEN 



Eksempel på 
projekt Moguls 
top-hemmelige 
konstruktion 
opsend t fra 
Alamogordo i 
N ew Mexico, 
den 7 . juli 
1947. ' 


Første officielle rapport 

• Ot ° 1 1 

i 25 ar 


Det amerikanske GAO (General Accounting Office) er ved at undersøge 
papirerne omkring den underlige nedstyrtning i Roswell i 1947. Men allerede 
inden undersøgelsen er færdig, har det amerikanske luftvåben lavet sin egen 
analyse og udgivet en rapport om hændelsen. Her siger man, at det var 
resterne fra en tophemmelig Mogul-opsendelse, der blev fundet. 


Den 8. september 1994 udgav det 
amerikanske luftvåben en rapport på 
23 sider med titlen "Rapport om 
Luftvåbenets undersøgelser an¬ 
gående Roswell-hændelsen". Det 
kom bag på mange, at rapporten 
udgives samtidig med, at luftvåbenet 
selv bliver undersøgt af GAO (Ge¬ 
neral Accounting Office). 

Vi har i UFO-Nyt 3/94 beskrevet, 
hvordan kongresmedlemmet Steven 
Schiff har forårsaget den første 
officielle undersøgelse af ufoer i 25 
år. På hans opfordring har det ame¬ 
rikanske GAO startet en under¬ 
søgelse af hændelsen, hvor et ufo på¬ 
stås at være styrtet ned i Roswell, 
New Mexico, i 1947. 

GAO, der svarer til en kombi¬ 
nation af ombudsmanden og rigs¬ 
revisionen i Danmark, undersøger, 
om der er sket fejl i den offentlige 
administration under Roswell-hæn¬ 
delsen. Men GAO kan ikke som så¬ 
dan tage stilling til, hvad der styrtede 
ned. Undersøgelserne i GAO's regi 
forventes først afsluttet i løbet af 
omkring et år. 

Det er meget usædvanligt, at en 
officiel instans, der bliver undersøgt, 
selv udgiver en rapport om sagen 
undervejs i forløbet. Dette kan kun 
opfattes som luftvåbenets forsøg på 
at bringe sagen ned på jorden - så at 
sige. 

Offentlig fokus 


Luftvåbenets rapport har bragt de 
store overskrifter frem i pressen, bå¬ 
de i USA og i den øvrige del af ver¬ 
denen. På de hjemlige breddegrader 
bragte bl.a. Jyllands-Posten en stor 
opsat artikel om sagen under over¬ 


skriften "UFO-myte lever i New 
Mexico". 

Det er første gang i 25 år, at en 
officiel rapport som denne bliver 
udgivet om ufoerne. Den er derfor 
bestemt værd at kikke nærmere på. 


Vi kan naturligvis ikke bringe rap¬ 
porten i sin helhed, men synes det 
er vigtigt at gengive dens konklu¬ 
sioner. Derfor bringer vi her ordret 
det resume, der findes i rapporten: 

"Roswell-hændelsen henfører til 

(Tegning: 
Henrik Klinge 
Pedersen) 


en tildragelse, som angiveligt skulle 
være sket i juli 1947, hvor det ame¬ 
rikanske luftvåben (AAF) påstås at 
have bjærget resterne af en for¬ 
ulykket 'flyvende tallerken' i nær¬ 
heden af Roswell, New Mexico. På 
opfordring af en kongresmand fra 
New Mexico, startede General Ac- 
counting Office (GAO) i februar 
1994 en undersøgelse for om muligt 
at finde optegnelser om en sådan 
hændelse og for at afgøre, om de of¬ 
ficielle dokumenter er blevet be¬ 
handlet korrekt. 

Selv om GAO har til formål at 
undersøge et antal officielle in¬ 
stanser, var der åbenlys fokus på det 
amerikanske luftvåben. SAF/AAZ 
[Security and Special Program 
Oversight, Office of the Secretary of 
the Air Force] var det centrale kon¬ 
taktpunkt for GAO, og S AF indledte 
derfor en systematisk eftersøgning 
gennem eksisterende kontorer i 
luftvåbenet samt et stort antal ar¬ 
kiver og annaler, som kunne hjælpe 
med at forklare sagen. 

Undersøgelserne afslørede, at 
Roswell-hændelsen først blev be¬ 
tragtet som en ufohændelse omkring 
1978-1980. Førdette tidspunkt blev 
tildragelsen afvist, fordi AAF op¬ 
rindeligt identificerede nedfaldet 


som en vejrballon. Efterfølgende 
skrev forskellige forfattere en række 
bøger, som hævdede, at ikke alene 
blev nedfaldet fra et fremmed rum¬ 
skib bjærget, men tilligemed også 
ligene af fartøjets besætning. Disse 
påstande bliver fortsat fremsat, og 
luftvåbenet bliver hele tiden be¬ 
skyldt for at foretage en mørklæg¬ 
ning af hændelsen. 

Undersøgelserne fandt ingen op¬ 
tegnelser ved luftvåbenets eksiste¬ 
rende kontorer, der indicerede nogen 
form for mørklægning foretaget af 
luftvåbenet eller nogen tegn på en 
sådan bjærgning. Derfor intensi¬ 
verede luftvåbenet undersøgelsen 
ved et antal steder, hvor optegnelser 
fra perioden bliver opbevaret. Disse 
optegnelser viste ingen forøgelse af 
operationerne, sikkerheden eller an¬ 
dre aktiviteter i juli 1947, der indi¬ 
cerede, at nogen form for usæd¬ 
vanlig hændelse havde fundet sted. 

Man fandt og undersøgte grun¬ 
digt optegnelserne angående et 
dengang tophemmeligt ballon-pro¬ 
jekt, Projekt Mogul, der skulle for¬ 
søge at følge sovjetiske atomforsøg. 
Derudover blev adskillige, over¬ 
levende personer fra projektet lokali¬ 
seret og interviewet, lige som den 
nu eneste overlevende person der 


fandt nedfaldet på den oprindelige 
Roswell-lokalitet i 1947 samt den 
tidligere officer, der identificerede 
resterne som en ballon. 

Sammenligninger af alle infor¬ 
mationerfundet eller modtaget indi¬ 
cerede, at det materiale, der blev 
fundet ved Roswell, passede med en 
ballon-konstruktion og højst sand¬ 
synligt fra en af de Mogul-balloner, 
der ikke er blevet fundet tidligere. 

Luftvåbenets undersøgelser af¬ 
slørede ingen optegnelserom nogen 
bjærgning af fremmede lig eller 
ikkejordisk materiale." 

Manglende interviews 


Så vidt luftvåbenets konklusioner. 
Som man selvfølgelig kunne for¬ 
vente, for de forskellige ufogrupper 
straks i blækhuset og kritiserede 
rapporten kraftigt. Specielt de grup¬ 
per,der stadig fastholder teorien om, 
at der vitterligt styrtede et rumskib 
ned i 1947. 

Et af kritikpunkterne mod luft¬ 
våbenets undersøgelse er, at det kun 
interviewede ganske få vidner, og 
ikke nogle af de vidner, som mener, 
at der styrtede et ufo ned. Hvis vi 
betragter de vigtigste af vidnerne, får 
vi følgende billede af sagen: 

Mac Brazel: Den farmer, der først 
opdagede det nedstyrtede materiale. 
Kunne ikke identificere det som en 
vejrballon, og syntes materialet var 
mærkeligt. Han kan ikke interview¬ 
es, da han døde for mange år siden, 
men hans søn Bill Brazel er ikke ble¬ 
vet interviewet af luftvåbenet. Søn¬ 
nen så selv materialet, men var barn 
på tidspunktet. 

Sheridan Cavitt: Den ene af tre 
officerer, der fulgte med Brazel til 
området og undersøgte materialet. 
Lever stadig og blev interviewet af 
luftvåbenet. Han mener bestemt, at 
der var tale om materiale fra en bal¬ 
lon. 

Jesse Marcel: Den anden af de tre 
officerer. Lever ikke mere, men var 
i 1970'eme med til at starte hele dis¬ 
kussionen, da han hævdede, at det 
nedfaldne materiale ikke var jor¬ 
disk. 

Blåne hard: Den tredie af de tre 
officerer. Kunne ikke identificere det 
nedstyrtede materiale. Lever ikke 
mere. 

Irving Newton: Vejrofficer på mi¬ 
litærbasen. Han identificerede "ma¬ 
terialet" som en almindelig vejr¬ 
ballon. Interviewet af luftvåbenet. 

Walter Haut: Distribuerede pres¬ 
semeddelelsen, men så ikke selv det 
oprindelige materiale. Lever stadig 
og er overbevist om, at luftvåbenet 
skjuler sandheden om et nedstyrtet 
rumskib. Ikke interviewet af luft¬ 
våbenet. 

Loretta Proctor: Nabo til Brazel 
og hun så selv noget af materialet. 
Ikke interviewet af luftvåbenet. 

Derudover er ingen privatper¬ 
soner fra området blevet interviewet, 
selv om der er flere, der mener at 
have vigtige oplysninger i sagen. 
Ingen af dem har dog selv set det 
nedstyrtede materiale. 

Som det ses, er det "påstand mod 
påstand". Af de militære personer, 
der selv så materialet, lever desværre 
kun dem, der mener, det var en bal¬ 
lon. Men det er trods alt forbav¬ 
sende, at der er førstehåndsvidner 
som Loretta Proctor, der ikke er 
blevet interviewet af luftvåbenet. 


Mogul-forklaringen 


Den officielle forklaring lyder altså 
på en Mogul-ballon. Dette top¬ 
hemmelige projekt fra 1947 skulle 
ved hjælp af balloner opsende aku¬ 
stiske detektorer i atmosfæren. De 
skulle opdage, når Sovjetunionen 
udførte forsøg med atomspræng¬ 
ninger. Metoden var nødvendig, for¬ 
di man på dette tidspunkt ikke var i 
stand til at sende spionfly ind over 


russisk område - og spionsatellitten 
var ikke opfundet endnu. 

I løbet af 1947 opsendte pro- 
jektet, der blev ledet af New York 
University, adskillige balloner fra 
New Mexico. Hver opsendelse be¬ 
stod af en meget stor samling af bal¬ 
loner og instrumenter. Ved de fleste 
opsendelser havde man styr på, hvad 
der blev af ballonerne, men ikke 
opsendelserne 2, 3, 4 og 9 fra juni 
og juli 1947. Luftvåbenet mener, at 
det var opsendelse 4, der faldt ned 
på Brazels farm. 

Derefter antager luftvåbenet, at 
materialet blev fundet af Brazel og 
kort efter undersøgt af de tre offi¬ 
cerer fra basen. Når nogle af disse 
ikke kunne genkende materialet, 
skyldtes det, at det ikke var en al¬ 
mindelig vejrballon, men i stedet det 
specielle ballon-kompleks fra Mo¬ 
gul. Og dette projekt var ikke kendt 
af officererne. 

Marcel og Blanchard skulle der¬ 
efter have overreageret og sørget for 
den famøse pressemeddelelse. Uden 
at være bevidst om konsekvenserne 
anvendte man i pressemeddelelsen 
begrebet "flyvende tallerken", der 
var blevet opfundet af pressen kun 
et par uger forinden. 

Da fadæsen gik op for luftvåbe¬ 
net, ønskede man at dysse sagen ned. 
Samtidig ønskede man at holde 
Projekt Mogul hemmeligt, og kunne 
derfor ikke offentliggøre den egent¬ 
lige baggrund for materialet. Derfor 
udskiftede man det, eller sørgede i 
hvert fald for at det kom til at ligne 
en almindelig vejrballon. Det stil¬ 
lede pressen sig tilfreds med. 


Indirekte beviser 


Beviserne for denne teori fremsat af 
luftvåbenet er stort set kun indirekte. 
Man har nemlig ikke fundet et eneste 
dokument, der entydigt skaber en 
sammenhæng mellem Roswell-ned- 
styrtningen og en Mogul-ballon. 
Derfor er argumenterne for teorien 
følgende: 

* I hvert fald nogle af vidnerne 
beskriver materialet som stammende 
fra balloner. At andre ikke kunne 
identificere det som en ballon, kunne 
skyldes, at det var en speciel og 
hemmelig ballonkonstruktion. 

* Nogle af vidnerne beskriver 
fundet af tape med mærkelige sym- 
bolerpå. Dette passermed udtalelser 
om, at der blev anvendt sådant spe¬ 
cielt tape ved nogle af Mogul-kon¬ 
struktionerne. 

* Der findes Mogul-opsendelser 
på det rigtige tidspunkt, hvor man 


ikke kan redegøre for ballonernes 
skæbne. 

* Luftvåbenet har ikke fundet 
dokumenter i arkiverne, der beviser, 
at der ikke skulle være tale om en 
Mogul-opsendelse. 

Billedet stemmer på mange punk¬ 
ter ganske godt med det faktiske 
hændelsesforløb - hvis man trækker 
en vis del hukommelsesforskydning 
og efterfølgende fantasi fra. Men det 
er fortsat kun indirekte indicier. 


De gode og dårlige nyheder 


Hvad er vi i stand til at udlede af 
luftvåbenets rapport? Ja, umiddel¬ 
bart synes det at være svært at bruge 
den til noget, eftersom man selv¬ 
følgelig ikke kan have tillid til en 
rapport udarbejdet om luftvåbenet af 
luftvåbenet selv (vi husker jo rap¬ 
porten om politiets rolle ved EU- 
demonstrationen på Nørrebro). 

Alligevel kan vi bruge rapporten 
positivt, idet følgende kan konklu¬ 
deres: 

* Luftvåbenet erkender, at der 
faktisk styrtede noget materiale ned 
ved Roswell i juli 1947. 

* Alle - incl. luftvåbenet - erenige 
om, at det ikke var en V2-raket, et 
eksperimentalfly, et atomforsøg eller 
nogen anden naturlig forklaring for¬ 
uden Mogul-projektet. 

* Luftvåbenet erkender indirekte, 
at man løj for pressen ved at påstå, 
at det varen vejrballon. Denne hem¬ 
meligholdelse har ufoforskerne på¬ 
stået hele tiden og er indtil nu blevet 
afvist af luftvåbenet. 

Dermed er der kun to teorier til¬ 
bage at arbejde med: Enten styrtede 
en Mogul-opsendelse ned eller også 
noget uidentificeret (ufo). Ufolog¬ 
erne, der ønsker at bevise rumskibs¬ 
teorien, kan med andre ord kon¬ 
centrere sig om at udelukke, at det 
kan have været materiale fra en 
Mogul-opsendelse. 

Derudover må vi formodentlig 
vente endnu en rum tid, inden vi får 
rapporten fra GAO-undersøgelsen, 
der på trods af luftvåbenets rapport 
stadig fortsætter. Først når GAO- 
rapporten bliver offentliggjort, har 
vi resulterne afen uafhængig under¬ 
søgelse, og kan dermed - forhåb¬ 
entligt - komme en endelig kon¬ 
klusion nærmere. 

Ligeså snart SUFOI får kendskab 
til den endelige GAO-rapport, vil vi 
naturligvis bringe nyt om sagen her 
i UFO-Nyt. □ 

Kilder: 

/UR, SeptemberlOctober 1994 
Fortean Times, no. 78 

Roswell-hændelsen 

Nye læsere kan begynde her: 


I starten af juli 1947 opdagede Mac 
Brazel sammen med den 7-årige D. 
Proctor noget mærkeligt materiale på 
en mark. Mac Brazel besøgte naboen 
Proctor med noget af materialet og 
gemte desuden et stykke i sin lade. 

Et par dage senere tog Brazel til 
Roswell og satte sherif Wilcox ind i 
sagen. Han medbragte noget mate¬ 
riale, der overbeviste Wilcox om, at 
de hellere måtte alarmere den stedlige 
base. Basen sendte Major Marcel, 
oberst Blanchard og kaptajn Cavitt til 
området, og de fjernede en del af ma¬ 
terialet, som blev bragt tilbage til 
basen. Bombegruppe 509 stod for 
undersøgelserne - det var på daværen¬ 
de tidspunkt USA's eneste atombom¬ 
begruppe. 

Den 8. juli udsendte Blanchard den 
famøse "flyvende tallerken" presse¬ 
meddelelse. Heri skrev han blandt 
andet: "Det flyvende objekt landede 
ved en gård på et tidspunkt sidste 
uge...Der blev taget omgående aktion, 
og tallerkenen blev indsamlet ved 


farmerens hjem. Den blev undersøgt 
ved Roswell Army Air Field, og der¬ 
efter blev den af major Marcel sendt 
til hovedkvarteret." 

Historien blev udsendt på presse¬ 
netværket AP, og det fik hele verdenen 
op på dupperne. Basen blev kimet ned, 
og telefonerne glødede. Men allerede 
samme eftermiddag fik flyvevåbenet 
kolde fødder og indkaldte til et pres¬ 
semøde, hvor man fremviste resterne 
af en ballon, som man hævdede var 
det nedfaldne materiale. 

Først i 1978 dukkede historien op 
igen. Da fortalte den ene officer, Jesse 
Marcel, at materialet umuligt kunne 
have været fra en ballon, men var af 
ikke jordisk natur. Det fik bolden til at 
rulle, og de amerikanske ufogrupper 
har lige siden eftersøgt og interviewet 
mange personer, som mente at have 
viden om hændelsen. 

Ufonauteme kom ind i billedet, da 
familien til den afdøde ingeniør Bar- 
ney Barnett fortalte, at han en dag var 
kommet hjem og havde fortalt, at han 


havde set et nedstyrtet ufo med flere 
ufonauter liggende omkring. Han og 
en gruppe arkæologer, der også havde 
været på stedet, blev dog hurtigt gen¬ 
net væk af militæret, derankom og af¬ 
spærrede området. 

Imidlertid passer stedet, hvor Bar- 
ney Barnett befandt sig, ikke med 
Brazels gård. En overgang var teorien 
derfor, at der havde været to ned¬ 
slagssteder, evt. på grund af to rum¬ 
skibe. I dag er stort set alle enige om, 
at man ikke kan tillægge Barnetts 
historie nogen værdi - blandt andet 
fordi man i mellemtiden har fundet 
hans kones dagbog, der ikke nævner 
hændelsen med et ord. Arkæologerne 
harman aldrig kunnet lokalisere med 
sikkerhed. 

Men de rer og så andre personer, der 
mener at vide, at der styrtede et rum¬ 
skib med besætning ned ved Roswell, 
så der er fortsat stor debat om, hvad 
der egentlig skete. 

□ 


Kig på himlen 

15. februar til 15. april 1995 


Merkur: Solsystemets inderste pla¬ 
net synes fra Jorden at bevæge sig 
fra den ene side af Solen til den an¬ 
den. Når Merkur derfor står øst for 
Solen, er det muligt at observere pla¬ 
neten i vest umiddelbart efter sol¬ 
nedgang. Opholder planeten sig i- 
midlertid vest for Solen, ses Merkur 
naturligt nok umiddelbart inden sol¬ 
opgang mod øst. * 

Som et mål for hvor langt der er 
imellem Solen og Merkur benyttes 
vinkelafstanden, som måles i grader 
(fuld cirkel = 360 grader). Vinkel¬ 
afstanden kan umiddelbart udreg¬ 
nes, men for at få det faktiske tal for, 
i hvor mange minutter Merkur er 
synlig, skal der også inddrages andre 
faktorer som fx tusmørkets varig¬ 
hed, månens faser, og ekliptikas 
hældning. 

I marts er der således en af disse 
situationer, hvor Merkur befinder sig 
vest for Solen, og ses således inden 
solopgang. Den nøjagtige dato er 1. 
marts, hvor merkur vil befinde sig 
28 grader vest for Solen, målt langs 
ekliptika. Omregnet til faktiske tal, 


betyder det, at den bedste mulighed 
for at se Merkur findes om morgenen 
i begyndelsen af marts, omtrent 50 
min. før solen står op. 

Venus: Som før nævnt ligner Ve- 
nus' bevægelse en slowmotion gen¬ 
tagelse af Merkurs tilsyneladende 
bevægelse. Desuden når Venus langt 
større vinkelafstande, idet Venus 
befinder sig tættere på Jorden end 
Merkur. 

Konkret er der mulighed forat se 
Venus hver eneste morgen i foråret 
og forsommeren. Venus findes for 
øjeblikket som morgenstjerne og ses 
mod øst inden solopgang. 

Mars: Endelig! Mars-opposi- 
tionen, som man har ventet på i to 
år. Alle andre ydre planeter kommer 
i opposition til Solen ca. én gang om 
året; men med Mars er det ander¬ 
ledes. Den Røde Planet kommer kun 
i opposition til Solen ca. hvert andet 
år. 

Ordet opposition hentyder til et 
astronomisk fænomen, hvor pla¬ 
neten befinder sig modsat Solen. Set 
fra Jorden resulterer dette i, at pla¬ 


neten vil stå op, når Solen går ned 
og gå ned, når solen står op. Na¬ 
turligt nok er det det tidspunkt en 
planet bedst kan observeres på, idet 
planeter også har en tendens til at 
lyse kraftigere i oppositionsfasen. 

Derfor: Skynd dig ud, hvis du vil 
se Mars. Det er nu, muligheden er 
der. Mars skinner med et klart rød- 
ligt-orange lys, som er meget let 
genkendeligt. 

Jupiter: Jupiter er ved at påbe¬ 
gynde sin oppositionssløjfe, og ses 
derfor som morgenstjerne ved siden 
af Venus. Jupiter kommer først i 
opposition i begyndelsen af juni, 
men kan allerede nu ses som en meg¬ 
et klart lysende planet. 

Saturn: Saturn har overstået den¬ 
ne sæsons opposition og bevæger sig 
nu mod konjunktion; det punkt hvor 
planeten set fra Jorden er for tæt på 
Solen til at kunne iagttages. Saturn 
kommer dog i opposition engang i 
september. 

Uranus, Neptun og Uranus: Kan 
ikke iagttages for øjeblikket. 

□ 


AF KIM 
HORSEVAD 

Forskning 


AF PER 
ANDERSEN 



Kan man 
bruge børns 
ufo-oplevelser? 


Analyser viser, at specielt børn er udsatte for fænomenet "falsk hukommelse". 
Det har afgørende betydning for vurdering af børns ufoobservationer. 


Vi kender det alle sammen. Plud¬ 
selig kan vi ikke huske noget. Det 
kan være et navn - det kender jeg i 
hvert fald selv - eller et telefonnum¬ 
mer eller noget helt tredie. Dette 
"udfald" af hukommelsen er selv¬ 
følgelig også noget, som SUFOI er 
oppe imod, når vi interviewer ufo¬ 
vidner. Blandt andet derfor lægger 
vi stor vægt på at interviewe vid¬ 
nerne så kort tid efter hændelsen som 
muligt. 

Tidligere i UFO-Nyt har vi be¬ 
skrevet, hvordan vidner kan påvirkes 
af den måde, hvorpå spørgsmålene 
stilles. Altså det man kan kalder for 
"ledende spørgsmål". 

Her skal vi se på det fænomen, 
der kaldes for "falsk hukommelse". 
Teorien om falsk hukommelse har 
været kendt i årtier, og fænomenet 
kan blandt andet defineres som at 
"huske komplekse, visuelle billeder 
uden nogensinde at have set dem." 

Falsk hukommelse er ikke et u- 
normalt psykologisk fænomen. Det 
kan opstå for os alle i større eller 
mindre udstrækning, og det er for¬ 
modentligt mere udbredt, end man 
normalt tror. 

Et eksempel 


I 1993 blev deri "New York Times" 
offentliggjort et eksempel på "falsk 
hukommelse", der involverede et 
barn på 4 år. Eksemplet er ganske 
interessant, ikke alene ud fra spørgs¬ 
målet om børn som ufovidner, men 
også i forbindelse med børns udsagn 
i almindelighed. 

Igennem 11 uger blev det omtalte 
barn en gang om ugen spurgt om 
følgende, opdigtede historie: "Du 
har været på hospitalet, fordi du fik 


din finger i en musefælde. Skete 
dette nogensinde for dig." 

I starten udviklede svarene sig 
som følger: 

Første uge: "Nej, jeg har aldrig 
været på hospitalet." 

Anden uge: "Ja,jeg græd." 

Tredie uge: "Ja, min mor tog mig 
til hospitalet." 

Fjerde uge: "Ja" (idet han pegede 
på pegefingeren). 

Sådan blev det ved, indtil uge 
nummer 11 hvor han svarede: "Ja. 
Min far, mor og bror tog mig til 
hospitalet i vores bil. På hospitalet 
fik jeg en lille bandage, og det var 
lige her" (idet han pegede på pege¬ 
fingeren). 

Intervieweren spurgte så drengen, 
hvordan det var sket. Drengen svar¬ 
ede: "Jeg kikkede, og så så jeg ikke, 
hvad jeg gjorde, og så kom den ind 
på en eller anden måde...musefælden 
var i vores hus, fordi der var en mus 
i huset...musefælden er nede i kæld¬ 
eren ved siden af brændet...jeg leg¬ 
ede en leg kaldet "operation", og jeg 
gik ned i kælderen og sagde til far 
'jeg vil have frokost', og så kom den 
ind i musefælden...min far var nede 
i kælderen for at hente brænde...[min 
bror] skubbede mig ind i muse¬ 
fælden...det skete i går. Musen var i 
huset i går. Jeg fik fingeren i den i 
går og var på hospitalet i går." 

Konsekvenser 


Ovenstående viser meget tydeligt, at 
man skal være specielt forsigtig med 
fænomenet "falsk hukommelse" ved 
børns vidneudsagn. Dette gælder 
også børn, der mener at have set 
ufoer. SUFOI får jævnligt indbe¬ 
retninger, der involverer børns ob¬ 


servationer, så det har afgjort rele¬ 
vans for vores arbejde. 

Ved børns observationer - som 
ved alle andre observationer - er 
omstændighederne som regel, at 
SUFOI først har lejlighed til at ud¬ 
spørge barnet efter en tidsperiode. 
Igennem denne tidsperiode har bar¬ 
net været udsat for påvirkning fra 
forældre og eventuelt andre i om¬ 
gangskredsen. 

Det vil i tilfælde med mindreårige 
børn være vanskeligt at udelukke, at 
barnet kan have været udsat for en 
påvirkning, der har medført "falsk 
hukommelse". Måske ikke i den 
grad som anført i eksemplet ovenfor, 
men alligevel nok til at oplevelsen 
ikke længere kan tages for pålyd¬ 
ende i nogen rimelig udstrækning. 

Spørgsmålet er derfor, om SUFOI 
og andre ufoorganisationer ikke helt 
burde se bort fra ufoberetninger, der 
kommer fra børn? En fast alders¬ 
grænse er i sagens natur ikke nem at 
definere, men det bør ikke afholde 
os fra at indføre et sådant princip. 

SUFOI vil i den kommende tid 
diskutere dette spørgsmål, og vil 
også gerne høre læsernes meninger 
om emnet. 

Falsk hukommelse hos børn sæt¬ 
ter også et helt andet spørgsmål i 
relief: De sager, hvor udtalelser fra 
mindreårige børn fører til domme for 
incest. Børnene bliver jo i første om¬ 
gang undersøgt og udspurgt af pæ¬ 
dagoger og psykologer - og ud¬ 
spurgt intensivt over en længere pe¬ 
riode. ^ 

Kilder: 

G ard ner, Martin: The Tragedies of 
False Memories, Skeptical Inquirer, 
efterår 1994, side 464 

Blev australsk par 
bortført af ufo? 


Australien er igen kommet i ufologernes søgelys. Denne gang drejer det sig 
om en helt enestående nærobservation af 3. eller 4. grad. Observationen 
fandt sted nær Belgrave i staten Victoria i august 1993. 


I det års tid, der er gået siden ob¬ 
servationen, har australske ufo-fors¬ 
kere haft tid til at undersøge hæn¬ 
delsen og vurdere observatørernes 
troværdighed. Der var to uafhængige 
grupper, som så ufoet. De kørte i to 
biler, to i den ene og tre i den anden. 
De havde alle en vinternat i 1993 en 
nærkontakt med et ufo i Belgrave, 
som ligger i nærheden af Melboume, 
hovedstaden i staten Victoria. 

En mand og en kvinde kørte i den 
første bil. Kvinden, som kun ønsker 
at blive omtalt med sit fornavn, Kel- 
ly, kontaktede ufoforskeren Bill 
Chalker fra Sidney i staten New 
South Wales, da hun ikke kunne 
finde en ufoforsker i sin hjemstat. 
Bill Chalker henviste hende til John 
Auchetll fra "Phenomena Research 
Australia", da han bor i Melbourne. 
John Auchetll interviewede Kelly og 
hendes mand Andrew, pseudonym. 
Han var endda så heldig, at han fandt 
de andre tre observatører, som kørte 
i den anden bil. 

Kelly besøgte på et senere tids¬ 
punkt Adelaide i staten South Au- 
stralia. Her bor ufoforskeren Keith 
Basterfield. Han fik rig léjlighed til 
at tale med Kelly og høre hendes 
version af ufo-observatioen. Hendes 
mand Andrew, som havde kendskab 
til det skete og nogle mærker på Kel¬ 
lys krop, ønskede ikke at medvirke 
i undersøgelsen. 

Keith Basterfield fik også lejlig¬ 
hed til at overvære, at en Adelaide 
psykolog hypnotiserede Kelly. Det 
skete forat afdække en periode med 
såkaldt manglende tid. 

Denne artikel handler om Kellys 
oplevelse under Begrave hændelsen. 
En senere artikel vil handle om, hvad 
personerne i den anden bil oplevede, 
og nogle interessante spor som blev 
fundet på stedet. 


Mandens bekendelser 


16. september 1993 var Kelly og 
hendes mand Andrew til et grill - 
party hos nogle af deres venner i 
staten Victoria. Mens de sad og 
hyggede sig efter maden, kom de på 
et tidspunkt i løbet af aftenen til at 
snakke om ufoer. Deres vært var 
meget skeptisk over for emnet. 

Snakken gik, og pludselig hørte 
Kelly sin mand fortælle, at de to 
havde haft en ufoobservation nogle 
uger tidligere, da de var på vej hjem 
fra nogle andre venner. Det over¬ 
raskede hende meget, for hun kunne 
ikke huske, at de havde set et ufo. 
Andrew fortalte, at Kelly havde op¬ 
daget objektet og set det svæve lige 


over vejen foran dem. Hun syntes, 
at det så ud som en fodboldbane, der 
var oplyst. 

Andrews historie forfulgte Kelly 
de næste uger, da hun ikke kunne 
forstå, at hendes mand ville fortælle 
sådan en historie. Husk på, at hun 
på det tidspunkt overhovedet ikke 
kunne huske noget som helst om 
observationen. 

1. oktober 1993 var Kelly og An¬ 
drew igen ude at køre. Denne gang 
kørte de gennem Fountain Gate, en 
forstad til Melbourne, Belgrave og 
videre til Monbulk. De var på vej ud 
til de samme venner, som de tid¬ 
ligere havde været til grillparty hos. 

Da de havde passeret butiks¬ 
liv 



AF KEITH 
BASTERFIELD 


(Kort: Kim 
Møller Hansen) 

centret i Fountain Gate, kom de forbi 
et åbent område, som Kelly mente 
var et godt sted for et ufo at lande. 
Hun ved ikke, hvor hun fik den ide 
fra. Alligevel blev hun pludselig og 
uden grund dybt rystet. Noget fra 
underbevidstheden dukkede op. Det 
varen episode fra natten mellem den 
7. og 8. august 1993. Hun kunne ikke 
forstå, hvordan i al verden hun havde 
glemt den episode. 

En skæbnesvanger nat 


Den 7. august kørte Kelly og An- 
drew ud til nogle af deres venner for 
at fejre, at vennernes datter fyldte 18 
år. De nåede til udkanten af Bel¬ 
grave, før det blev mørkt. Her fik 
Kelly, som sad på passagersædet, et 
kort glimt af en cirkel med runde, 
orange lys. Andrew var chauffør, og 
da han kørte omkring 100 km/t, 
koncentrerede han sig så meget om 
kørslen, at han ikke så lysene. 

Kelly, som sad og tænkte over, 
hvad hun så, fortalte ham først om 
observationen noget senere. De 
snakkede om, hvad det kunne være, 
og blev enige om, at det nok var et 
fly eller en helikopter. Andrew var 
ikke særlig interesseret i emnet, så 
samtalen blev meget kort. 

Da de nåede ud til deres venner, 
fortalte Andrew, hvad Kelly havde 
set. Der fulgte så en kort snak om 
små grønne mænd. Kelly og nogle 
af vennerne tog til bingo og vendte 
først tilbage omkring kl. 23. 

Efter at have drukket kaffe og 
snakket lidt sammen, tog Kelly og 
Andrew hjem. Selv om de ikke så 
på klokken, mener de begge, at de 
tog af sted omkring kl. 23.45. Nor¬ 
malt tog turen hjem ca. 90 minutter. 

Der var næsten ingen trafik, så de 
nåede til bakkerne mellem Belgrave 
og Fountain Gate uden problemer. 
Her så de igen et mystisk objekt. 
Denne gang så det ud til at svæve 
over vejen omkring dobbelt så højt 
oppe som trætoppene og 400-500 m 
foran dem. 

I en del af bunden havde det 
runde, orange lys. Den øverste del 
så ud til at være massiv. Objektet var 
identisk med objektet, som Kelly så 
på turen ud til vennerne. 

Da de kom nærmere, mente Kel¬ 
ly, at hun så nogle skikkelser i lyset 
og fortalte sin mand det. Andrew så 
også objektet, som kort efter lettede 
og fløj bort til venstre for dem. 


Nærobservationen 


Et par kilometer længere fremme var 
der igen et kraftigt lys, som så ud til 


at fylde hele vejens bredde lige foran 
dem. Kelly måtte skærme sine øjne 
for at se på det. Hjertet slog, og 
adrenalinen pumpede. Parret talte 
om det, de så. 

Pludseligt, og i løbet af en brøk¬ 
del af et sekund, og uden at de ved, 
hvad der skete, sad de i bilen med 
normal puls. De undrede sig meget 
over, hvad der var sket med det lys, 
de kørte hen imod nogle sekunder 
tidligere. Kelly følte det som om, 
hun havde haft et black out. 

Snakken om den "manglende tid" 
fortsatte den næste halve time. Kelly 
mente, at der var gået en del tid, 
mens Andrew blot slog det hen og 
sagde, at det nok var noget, hun 
havde drømt. De havde dog begge 
en uforklarlig smerte i maven, og 
bilen lugtede af opkast. 

Da de kom hjem, så de på uret, 
som viste 2.30. Klokken burde kun 
have været 1.15. 

Eftervirkninger 


Før de gik i seng, gik Kelly ud på 
badeværelset. Hun opdagede da, at 
hun havde et trekantet mærke ved 
navlen og et lille "snit" på biki¬ 
nilinjen meget lig et laparoskopi- 
mærke, et lille snit, hvor et lille 
kirurgisk instrument med kikkert 
føres ind i maven. Det bruges også 
til mindre operationer. 

Mærket så ud til kun at være et 
par dage gammelt. Hun vidste godt, 
hvad mærket betød, da hun tidligere 
havde gennemgået en kirurgisk 
undersøgelse. Dertil kom, at hun 
begyndte at bløde, selv om det ikke 
var tiden for hendes menstruation. 

Den uforklarlige blødning fort¬ 
satte tre en halv uge med det resultat, 
at hun blev syg og måtte på hos¬ 
pitalet. Her blev hun undersøgt for 
en infektion i underlivet. Hun mente 
selv, at infektionen i maven skyldtes 
enten en spontan abort eller en in¬ 
fektion som følge af et kirurgisk 
indgreb. En graviditets-test var ne¬ 
gativ, og hun havde ikke fået fore¬ 
taget et kirurgisk indgreb for nylig. 
Lægen mente, at hun havde været 
gravid, og at det var grunden til in¬ 
fektionen. 

Flere erindringer 


Indtil nu har Kellys beretning kun 
drejet sig om de ting, hun umid¬ 
delbart kunne huske. I løbet af nogle 
timer dukkede der mere om den 
vinternat frem fra glemselens mørke. 
Hun huskede nu, at der var en per¬ 
son, som fjernede hendes håndtaske 
fra bilen, og en anden som stod midt 
på vejen. Hun kunne huske, hvad der 


var sket i en 30 sekunders periode, 
så intet, og så igen et kort glimt. 

Mens de kørte mod lyset, stod 
objektet til højre for dem. På det 
sted, hvor observationen fandt sted, 
svinger vejen uden om en kløft, så 
det er muligt at se stedet i en afstand 
af omkring en kilometer. 

Da de standsede bilen, så Kelly, 
at en anden bil med en del personer 
standsede omkring 100 m bag dem. 

Andrew og Kelly stoppede for at 
samle hendes håndtaske op. De steg 
ud af bilen, krydsede vejen og så ud 
over kløften, hvor objektet stod. De 
befandt s'ig nu ved et hegn omkring 
fem meter fra vejen. De eneste orien¬ 
tering smærker, som de kunne se, var 
en lille bakke og nogle træer. Der 
stod de rædselsslagne og stirrede. 
Efter et halvt minut kom en skik¬ 
kelse hen mod dem. Den var tem¬ 
melig høj, sort og havde en anden 
facon end et menneske. Den var høj 
og mager. 

Kelly gjorde sin mand opmærk¬ 
som på væsenet og ville kontakte det 
ved hjælp af telepati, selv om hun 
var meget bange. Da væsenet var 
100-150 m fra dem, begyndte dets 
øjne at lyse rødt. Før Kelly begyndte 
at skrige, nåede hun lige at sige til 
sin mand: "De har ingen sjæl." 

Hun opdagede nu, at der var flere 
skikkelser på vej hen mod dem. Det 
så ud, som om de svævede han over 
jorden. Væsenerne delte sig i to 
grupper. Den ene gruppe gik hen 
mod Andrew og Kelly, mens den 
anden gik over mod den anden bil 
og dens passagerer. Kelly blev meg¬ 
et forvirret og kunne ikke fokusere 
på noget. Hun råbte til de andre 
mennesker: "De er onde. De vil slå 
os ihjel!" 

Pludselig fik Kelly et stød i ma¬ 
ven, så hun faldt bagover og landede 
på ryggen. Ved undersøgelser på 
stedet, opdagede man, at der var et 
elektrisk hegn på stedet, måske fik 
hun et stød fra det. Hun satte sig op 
og forsøgte at komme til bevidsthed. 
Kelly følte sig dårlig og hev efter 
vejret. 

Da hun kunne ikke se, troede hun, 
at hun var blevet blind. Hun kunne 
kun høre sin mands stemme i 
nærheden. Han lød rædselsslagen og 
råbte: "Lad mig være!" Som svar 
hørte hun en mandsstemme, som 
hun mente, at hun havde hørt før, 
men ikke kunne placere: "Vi viljer 
intet ondt." Der blev sagt mere, men 
til sidst blev Kelly så dårlig, at hun 
lagde sit hoved ned mellem benene 
og besvimede. 

Da Kelly kom til sig selv, sad hun 
på jorden. Hun kunne stadig ikke se, 
men følte at der stod en masse "men- 

nesker" omkring hende. Hun havde 
kvalme, svedte, og det summede i 
hovedet. Den samme mandsstemme 
sagde: "Vi er et fredselskende folk." 
Kelly brød sammen og græd. En 
hånd rørte let ved hendes skulder, 
men det fik hende blot til at gå amok. 

Det næste, hun huskede, var, at 
hun sad i bilen ude af stand til at 
huske, hvad der skete, efter hun så 
lyset. 

Drømmen 


Da Andrew og Kelly nåede hjem, gik 
de i seng. I løbet af natten drømte 
Kelly. I drømmen var hun på obser¬ 
vationsstedet, hvor hun sad ned. Hun 
så alt klart. Hun kunne se væsenerne, 
men kun fra albuerne og ned. Hun 
kunne ikke se deres hoveder. Hun så 
sin mand blive ført ned ad en skrå¬ 
ning mod objektet. På en eller anden 
måde vidste hun, at det væsen, der 
førte ham, var af hunkøn. Hun blev 
rasende, stormede mod væsenet og 
greb dets arm. Så mistede hun be¬ 
vidstheden. 

Da Kelly kom til sig selv, så hun 


det landede objekt og en midald¬ 
rende kvinde, som råbte "morder" 
efter hende. Ved hendes fødder lå et 
lig. Kelly mærkede så en arm blive 
lagt omkring sig, og hun blev ført 
væk. Hun befandt sig så i et lille rum 
sammen med et væsen, hvis ansigt 
hun ikke kunne se. Væsenet fortalte 
Kelly, at hun ikke havde slået nogen 
ihjel. 

Næste morgen 


Da hun vågnede næste morgen, 
kunne hun huske drømmen. Hun 
bemærkede, at der også var mudder 
under hendes sko. Hun huskede så, 
at hun sprang over en muddergrøft 
for at få et bedre overblik. 

Hukommelsen 


Dette var, hvad Kelly kunne huske 
om mødet med det usædvanlige ob¬ 
jekt, de andre observatører, væsen¬ 
erne og det oplevede "tidstab". 

Under et besøg i Adelaide, beslut¬ 
tede hun sig til at gennemgå en re¬ 
gressionshypnose udført af en kval i- 


ficeret psykolog. Selv om hun kunne 
beskrive sin observation fra den 7. 
august ret detaljeret, var hun ikke i 
stand til at trænge helt til bunds i sin 
hukommelse. Der var ingen tegn på 
bortførelse. 

Andre hændelser 


Som ved så mange andre nærob¬ 
servationer, kan observationen ved 
Belgrave den 7. august ikke be¬ 
tragtes som et isoleret tilfælde. Hel¬ 
ler ikke når det drejer sig om Kelly. 

I juli 1993 brugte Kelly nogen tid 
på at finde sig selv rent åndeligt. Til 
det formål brugte hun et lille rum 
som refugium. En nat, mens hun sad 
vågen på sin seng, hørte hun en eller 
anden tale til hende. Hun lyttede 
meget intenst og opdagede, at hun 
ikke kunne rejse sig fra sengen. Der 
var et eller andet, der holdt på hende. 
Hun fik et chok, var hvid som et 
lagen og kunne ikke huske, hvad hun 
havde hørt. 

Kort efter den meget usædvanlige 
hændelse ved Belgrave, skete der 
mere. Familiens tv tændte og sluk¬ 
ne 



(Tegning: 

Dezso 

Sternoczky) 

Belgrave-mysteriet, 1. del 


kede af sig selv. Kelly kunne vågne 
midt om natten og opdage, at tv'et 
var tændt, selv om hun havde slukket 
det, før hun gik i seng. Havde det 
tændt sig selv, slukkede det også 
selv. Lamperne i huset lyste kraf¬ 
tigere end normalt. Videoen spolede 
hurtigt, både frem og tilbage og 
smed kasetten ud, selv om hverken 
Kelly eller Andrew brugte den. I be¬ 
gyndelsen skete det, når de ikke var 
i stuen, men senere skete det også, 
når de var der. 

Deres bil i indkørslen forsøgte 
også at starte af sig selv. Motoren 
gik dog ikke i gang. Andrew løb ud 
til bilen for at se, hvem der forsøgte 


at stjæle den, men så ingen. 

Selv mente Kelly, at hun havde 
haft visse psykiske evner før hæn¬ 
delsen. Efter episoden ved Belgrave 
følte hun, at de blev mange gange 
kraftigere. 

Kelly og Andrew har mange gan¬ 
ge set, at en orange ildkugle på stør¬ 
relse med en appelsin har ramt vin¬ 
duerne i deres hus. Den dukkede 
pludselig op og fløj ind i vinduet 
med en knasende lyd. 

Kellys beretning er en interessant 
nærobservation af 3. grad, hvor der 
optræder en periode med manglende 
tid. De mærker, som Kelly opdag¬ 
ede, tyder på en bortførelse, selv om 


hverken Kelly eller Andrew husker 
noget om det. 

Observationen er i sig selv ikke 
nok til at bevise noget som helst, 
men rapportoptager John Auchettl 
fra "Phenomena Research Australia" 
fandt de andre observatører. Det var 
tre personer, som uafhængigt af An¬ 
drew og Kelly fortalte om de samme 
væsener og det samme ufo, og mere 
end det. Men mere om dette i 2. del 
af Belgrave-mysteriet. 

Oversat og bearbejdet af Flemming 

O. Rasmussen 

% 

□ 



Kursus for rapportoptagere 

I weekenden den 1.-2. april 1995 afholder SUFOI et kursus for 
rapportoptagere i Odense. Alle interesserede kan tilmelde sig. Tilmelding 
skal ske direkte til SUFOIs Rapportcentral, hvor man også kan få nærmere 
oplysninger om kurset. 

SUFOIs Rapportcentral 
Toke Haunstrup 

Kollegiebakken 9, vær. 508, 2800 Lyngby 
Tlf. 45 97 71 44 


Ufoer på videofilm 


Masters of the Stars 

Videoen fortsætter, hvor "Messengers of Destiny" sluttede: Optagelser af nogle af de mest omfattende og hyppige 
ufo-hændelser i Mexico. Bl.a. optagelser i dagslys af en hændelse fra 1. januar 1993, hvor tre ufoer blev filmet 
over en motorvej. Trafikken gik helt i stå på grund af de mystiske lys. Dette er en video, der er mindst lige så 
spændende som forløberen. 

Pris kr. 250 incl. forsendelse. 

The Terrestrial Connection 

Her kan du opleve foredraget for FN, holdt af den tidligere NASA konsulent Richard Hoagland. Derudover indeholder 
videoen blandt andet optagelser og diskussion af den underlige ansigtslignende stenformation på Mars, herunder 
de nyeste computeranalyser af billedet. 

Pris kr. 190 incl. forsendelse. 

Messengers of Destiny 

Den første af videoerne om de fantastiske lys over Mexico, bl.a. optaget under solformørkelsen i 1991. Flere af 
dem er virkelig mystiske, og på grund af solformørkelsen var der en masse mennesker, der observerede og filmede 
de mærkelige lys. Det er en af de mest spændende film om ufoer, vi har set i lang tid. 

Priskr. 250 incl. forsendelse. 

Videoerne kan bestilles ved at indbetale beløbet på giro 9 11 77 25 til SUFOI, Postboks 6, 2820 Gentofte. Skriv 
venligst på modtagerdelen, hvilke(n) videofilm der bestilles. 

Debat 


(Tegning: 

Skeptical 

Inquirer, 

JanJFeb. 

1995) 



Ufoerne og SUFOI 

I UFO-Nyt nr. 4/94 diskuterer Per Andersen mit arbejde og er gennemgående 
kritisk indstillet. Han hæfter sig især ved, at mine konklusioner ikke holder, 
når de måles i forhold til det konkrete materiale. 


AF MIKAEL 
ROTHSTEIN 
mag.art Ph.d. 


Jeg forstår så godt Per Andersen, og 
et par kommentarer må være på sin 
plads. Først ønsker jeg imidlertid at 
takke for den langmodighed, man 
viser mig, og for den principielle 
interesse for mit arbejde SUFOI har 
tilkendegivet. Jeg takker også for 
den seriøse kritik af mine artikler, 
og skal i øvrigt kommentere sagen 
på følgende måde: 

Først og fremmest skal jeg poin¬ 
tere, at de artikler, som Per Andersen 
har haft foran sig, og som jeg na¬ 
turligvis må stå til ansvar for, er 
præget af populariseringens tunge 
byrde. Artiklen i Illustreret Viden¬ 
skab er således redaktionens jour¬ 
nalistisk omskrivning af mit op¬ 
rindelige manus. Konklusionerne er 
blevet meget mere entydige og min¬ 
dre perspektiverede end i min op¬ 
rindelige tekst. Det er prisen for at 
popularisere i den sammenhæng, og 
måske har prisen været for høj. Jeg 
vil ikke anfægte Per Andersens over¬ 
ordnede kritik. Fremstillingen er for 
generaliserende. 


På den anden side set må jeg også 
gøre opmærksom på, at jeg ikke har 
søgt at favne hele spektret, men ude¬ 
lukkende har forfulgt de temaer, 
hvor jeg mente, at der kunne spores 
en sammenhæng. Sammenlignende 
kultur- og religionsforskning vil 
altid, som udgangspunkt, fokusere 
på de forhold, som kan sammen¬ 
lignes. Min basis i så henseende er 
en mursten af en doktorafhandling 
skrevet af den amerikanske folklo¬ 
rist Robert Pearson Flaherty i 1990 
(1). Det siger sig selv, at den samlede 
datamængde umuligt kan støtte mine 
postulater, men jeg ser ingen grund 
til, at det jeg har hævdet, ikke kan 
være en del af forklaringen, hvilket 
Per Andersen da også er enig med 
mig i. 

Jeg har baseret mine data på in¬ 
formationer fra kolleger i andre lan¬ 
de, der, ligesom jeg, har interesseret 
sig for emnet "landinger og ufo- 
nauter". Religionsforskere i USA og 
England bl.a. prof. J. Gordon Mel¬ 
ton, dr. Dave Morris, dr. Robert 


Pearson Flaherty og prof. Susan 
Palmer har på to kongresser, hvor jeg 
har deltaget, præsenteret under¬ 
søgelser, hvis resultater ligger tæt op 
ad, hvad jeg har skrevet. Jeg har 
ingen anledning til at tvivle på, hvad 
de siger, men den vigtige forskel i 
forhold til SUFOIs data må na¬ 
turligvis tages i betragtning. Varia¬ 
tioner fra land til land spiller for¬ 
modentlig en rolle. Opfører ufoerne 
sig forskelligt fra sted til sted, eller 
er folk disponeret for at opleve og 
tolke forskelligt rundt omkring i 
verden? Det sidste synes i hvert fald 
godtgjort af Åke Skjelborgs vel¬ 
kendte undersøgelse af ufonauternes 
lokale fremtrædelsesformer (2). 

Mit forskningsprojekt "fra fol¬ 
ketro til etableret sekt", som først 
forventes afsluttet om et års tid, er 
(som det er fremgået) blevet luftet 
lidt i to populære artikler (3), samt i 
enkelte debatindlæg i aviser og radio 
(herunderet kronikforslag til Ekstra¬ 
bladet som aldrig blev offentlig¬ 
gjort, men som jeg tilsendte SUFOI 

til orientering i manuskriptform). 
Det er med andre ord ikke sub¬ 
stansen i mit arbejde SUFOI kender 
(der er der for så vidt ingen, der gør 
endnu), men kun populariserede 
aspekter heraf. 

De videnskabelige artikler, jeg 
skriver på, er religionshistoriske og 
sociologiske, og har - vurderer jeg 
-ingen umiddelbar interesse for 
SUFOI. Jeg interesserer mig nemlig 
for religiøse forestillinger og ideer. 
Især spørgsmålet om, hvordan de 
frembringes og distribueres (4). 
Mens SUFOI vil løse selve gåden 
om ufoerne, er min ambition at kom¬ 
me bag forestillingerne om ufoerne. 
Som religionsforsker er det den re¬ 
ligiøse tolkning af ufotemaet, der 
interesserer mig, ikke spørgsmålet 
om hvad ufoer egentlig er, eller om 
de overhovedet er. 

Min påstand er, at SUFOI ikke 
studerer ufoer, men derimod ufo¬ 
beretninger. Mig bekendt er der kun 
beretninger at forholde sig til. Per 
Andersen medgiver da også, at "fæ¬ 
nomenernes fysiske natur ikke er 
særlig godt klarlagt." 

Jeg spørger: Findes der et eneste 
bevis for, at ufoer er fysiske fæno¬ 
mener, altså beviser der ligger uden 
for de fortællinger om ufoer, der 
udgør det vigtigste empiriske grund¬ 
lag? Udefra betragtet hviler den ik- 
ke-religiøse ufologi på en såkaldt 
"narrativ struktur", dvs. en sum af 
beretninger hvis betydning defineres 
af dem, der forholder sig til dem. 

SUFOI er nøgtern og åben i sin 
vurdering og ønsker ikke forlods at 
definere fænomenets betydning, 
mens andre - de som har en religiøs 
ufointeresse - insisterer på en særlig 
betydning. SUFOIs interesse for 
teknik og astronomi (jf. artiklerne i 
UFO-Nyt) disponerer måske for en 
naturvidenskabelig-teknisk tydning 
af ufofænomenet. I hvertfald møder 
jeg ingen metafysiske spekulationer 
i SUFOIs overvejelser, og godt det 
samme! 

Sagen er imidlertid den, at en 
sekulær, altså ikke-religiøs, meta¬ 
fysik udmærket kan eksistere. Netop 
den kendsgerning, at SUFOI stu¬ 
derer beretninger og rapporter støt¬ 
ter dette synspunkt. Der er ikke tale 
om "noget", men om "tanker og 
ideer om noget". 

I mit faglige perspektiv er ufo¬ 
ideen en sekulær, altså ikke-religiøs, 
myte. En moderne idé om fæno¬ 
mener uden for den almindelige 
erfaringssfære. Det, som har optaget 
mig, er, hvordan denne moderne 
myte kan knyttes til ældre myto¬ 
logiske systemer. 

Andre forskere går andre veje. 


UDFORSK SELV UNIVERSET 


Startec har specialiseret sig i salg af astronomiske 
teleskoper, tilbehør, PC programmer og undervisnings¬ 
materialer. Via vor erfaring indenfor astronomi kan vi fra 
Startec vejlede dig i køb af teleskop. 



Celestron teleskoper type: #31026 - #21026 - #11030 

#31026 er et meget stabilt Newton teleskop C 4,5 114x900 mm til observation 
af Månen, planeterne, lysstærke galakser, tåger og stjernehobe. Pris: 7185,00 

#21026 et akromatisk linseteleskop C 60E 60x800 mm til Månen, planeterne, 
dobbeltstjerner, kuglehobe og åbne stjernehobe. Pris: 3600,00 

#11030 Schmidt-Cassegrain spejlteleskop C5+ 125x1250 mm nærbilleder af 
Månens kratere, Satums ringe, galakser og stjernetåger. Pris: 14.950,00 

Celestron Firstscope 60. Et godt teleskop for begynderen. 

#21055 Firstscope 60 60x700 mm se Månen, planeterne, stjerner, stjernehobe, 
leveres med tilbehør til såvel astronomisk som terrestrisk brug, sigtekikkert, 
okularer 6 og 20 mm (35x og 117x), diagonal og meget andet. Pris: 1440,00 

ASTRONOMISK SOFTWARE 

The Sky for Windows: Lær stjernehimlen, simuler astronomiske begivenheder, 
lav dine egne stjernekort, studér Månens faser, planeternes bevægelse omkring 
Solen, Jupiters måner og deres baner, kometer og asteroiders bevægelser, 
himlen ved Kristi fødsel, et klik med musen og du har oplysninger om objektet, 
du peger på. PC krav IBM kompatibel med Windows 3,X og harddisk. 

Level 1 (10.000 objekter 3,2Mb) Pris 1085,00 

Level 2 (46.480 objekter 5,0Mb) Pris 1395,00 

Level 3 (272.300 objekter 12,0Mb) Pris 1995,00 

Dance of the Planets: En nøjagtig dynamisk model. Du ser både fortidige og 
fremtidige astronomiske begivenheder ske, medens de foregår på din skærm. 
Solen, de 9 planeter og 61 måner, 4950 asteroider, 1300 kometer, 9097 
stjerner, 1320 deep sky objekter, galakser, kuglehobe, pulsarer, quasarer, 
roterende billeder af Jorden, Mars og Jupiter, realistiske billeder i fuld VGA 
palet, 155 sider manual. IBM kompatibel, 80X86 CPU, DOS 3.X, 640k RAM, 
EGA/VGA grafik, harddisk. Anbefalet matematisk co-processor. 

Pris: Original version "Dance of the Planets" 1785,00 - Demo version 125,00 



CELESTRON - ZEISS - MEADE - JMI - ARC 

Teleskoper - Prismekikkerter - CCD kameraer - PC programmer 
CD Rom - Astrokomputere - Kikkertstyresystemer - Bøger - Stjernekort 

Ole Rømers Vej 56 * 2630 Tåstrup * Tlf: 31 41 19 66 * Fax: 36 72 19 66 
Besøg vor udstillinger: Amagerbrogade 30 og Ole Rømer Museet 
Ring eller skriv efter vores katalog 

The only one who can promise you the stars - and deliver 

Den franske folklorist Michel Meur- 
ger barsler fx snart med en bog om 
ufoer. Hans overordnede påstand er, 
at alle elementer i den moderne 
ufologi haret forlæg i litteraturen fra 
tiden inden 1947. Hans væsentligste 
reference er science-fiction litte¬ 
raturen. Han er uenig i "den folklo¬ 
ristiske" hypotese, men mener, at vi 
står over for en decideret ny fol¬ 
ketro, som, under indflydelse af sci- 
encefiction m.v., er blevet til inden 
for de seneste 50 år. Ikke desto min¬ 
dre er hans argumentation i princip¬ 
pet meget lig den traditionelle folklo¬ 
ristiske, idet han hævder, at der ligger 
en form for fortælling til grund for 
ufooplevelseme, nemlig en bestemt 
litteratur. 

Hans kommende bog skal ses i 
forlængelse af hans fremragende 
analyse af beretninger om søslanger 
(5). Han dokumenterer her, hvordan 
søslangerne er kulturelle produkter, 
at de alene findes som fortællinger. 
Kryptozoologien bliver i Meurgers 
analyse til en af de faktorer, som er 
med til at holde liv i forestillingen 
om søslangerne, og på samme måde 
kan man hævde, at SUFOI, og til¬ 
svarende organisationer, er med til 
at holde liv i ufoerne som idé. Ja, 
måske er det ligefrem takket være 
ufoorganisationerne, at ufoobser¬ 
vationerne overhovedet forekom¬ 
mer, sådan som amerikanske socio¬ 
loger har foreslået. 

Naturligvis kan jeg ikke bevise, 
at ufoer ikke eksisterer i fysisk for¬ 
stand. Jeg mener heller ikke at "de- 
bunkers" (superskeptikere) som 
Philip Klass og Robert Scheaffer har 
gjort det. På den anden side set, har 
Per Andersen selv erklæret, at bevis¬ 
byrden er SUFOIs (jf. UFO-Nyt nr. 
2/1992). De eneste ufobeviser, der 
foreligger, er afsløringerne af, hvad 
det var, vidner troede var noget 
overnaturligt. I ca. 90% af sagerne 
kan det bevises eller godtgøres, at 
der ikke var tale om andet end for¬ 
klarlige, naturlige fænomener. Jeg 
mener, at yderligere viden om de 
resterende iagttagelser ville gøre 
opklaringsprocenten endnu større. 
Indtil videre forbliver det en teore¬ 
tisk mulighed, at ufoer (de sidste 
10%), forstået som noget for os helt 
ukendt, faktisk eksisterer. 

Jeg er ikke religiøs, men jeg må 
på samme måde indrømme, at det 
forbliver en mulighed, at Gud eksi¬ 
sterer, selv om jeg ikke selv tror på 
det. Det er logikkens lov. Det er også 
muligt, at ufonauterne eksisterer. 
Min faglige pointe er, at i så fald er 
det også muligt, at feer, alfer, nisser, 
dæmoner, trolde, guder, sf inxer, ken- 
tauere, kykloper, søslanger, spøg¬ 


elser, havuhyrer, pegasuser og al¬ 
verdens engle, gudsmødre, opstandne 
frelsere og åndelige mestre fra andre 
planer eksisterer. Religionshistorien 
kender til den slags beretninger fra alle 
kulturer til alle tider. Beretninger som 
kun er beretninger for os, men som var 
den skinbarlige virkelighed for dem, 
som så det. 

Ufoberetninger fremstår tilsva¬ 
rende som virkelige for mange mo¬ 
derne mennesker, men vil givet blive 
bedømt anderledes af vores efter¬ 
kommere. Op gennem Middelald¬ 
eren blev djævelen fx set igen og 
igen af almindelige mennesker. Han 
havde horn, bukkeben etc., præcis 
som man kan se det på kalkmalerier 
fra datiden. Folk vidste, at han fand¬ 
tes, for mennesker, de havde tillid 
til, så ham jo. Min egen kone har set 
en nisse med rød hue og skæg. Han 
gemte sig bag døren, da hun op¬ 
dagede ham, og var væk da hun nåe¬ 
de frem. Det hører med til historien, 
at hun var fire år, og at det var 
juleaftens dag. 

Folkloristen Hilary Evans har på 
overbevisende måde skildret sam¬ 
menfaldet fra de traditionelle be¬ 
retningerom menneskers møde med 
overjordiske væsener til moderne 
ufonaut-rapporter. Hans konklusion 
er da også, at folk ikke møder virke¬ 
lige væsener, men derimod projek¬ 
tioner af deres egne forestillinger 
( 6 ). 

Ydermere har ufokritikere som fx 
Philip Klass efter mine begreber på 
udmærket vis demonstreret, hvordan 
ideen om ufonauterne er blevet til 
(7). De høje, smukke ufonauter kan 
på samme måde entydigt defineres 
som en moderne variant af teo¬ 
sofiens mestre fra Det hvide Bro¬ 
derskab (og så er vi på IGAPs do¬ 
mæne). Det står næppe til diskussion 
længere. Parallellerne til mekanis¬ 
merne i den almindelige religions¬ 
historie er tydelige. 

Per Andersens artikel oplyser, at 
25% af de danske landinger finder 
stedomkring midnat. Franske under¬ 
søgelser viser, at en del landinger 
sker omkring solnedgang. Min (og 
de refererede forskeres) påstand om 
særlig ufonautaktivitet på disse tids¬ 
punkter, kan derfor ikke være helt 
tosset. 

Robert Moore påpeger da også 
noget tilsvarende (8). Jeg kan i øvrigt 
ikke acceptere, at ufoer skulle være 
lige så virkelige om dagen, men at 
de ikke kan ses, fordi det er lyst, og 
fordi de som regel viser sig som lys¬ 
fænomener. Det er en logisk slut¬ 
ning, som ikke holder. Man kan ikke 
påstå, at de er der, uden at der fore¬ 
ligger rapporter. De er der først, når 


de bliver set, eller rettere: Det er den 
menneskelige perception, som gør, 
at man overhovedet forestiller sig, 
at de er der. I fagsproget taler man 
om "ubevidste kognitive processer". 

Per Andersens data viser også en 
overvægt i "små" ufonauter, hvilket 
støtter min hypotese. 5 ud af 7 i 
Danmark. Det svarer til hele 71,5%, 
selv om det empiriske grundlag er 
sparsomt. 

Når Per Andersen hævder, at ufo¬ 
er lander andre steder end ved "mark¬ 
skel, korsveje, i lysninger...etc." glem¬ 
mer han én ting. De landinger,jeg taler 
om, er dem, der indrager ufonau- 
tobservationer. Hvor mange af de 
120 danske ufolandinger inddrager 
ufornauter? Har jeg ret i, at der er 
tale om 7 stk.? Det svarer til 8,4%. 
Jeg kunne også godt tænke mig at 
vide, hvor de huse, hvorfra ufonauter 
er observeret, ligger. Er der over¬ 
hovedet observeret landinger med 
ufonauter fra boliger, og findes der 
eksempler fra, hvad vi ville kalde 
bymæssig bebyggelse? Er det ikke 
sandt, at de få ufonautobservationer, 
vi har, er henlagt til zonerne mellem 
by og land eller mellem boligområde 
og skov eller lignende? 

Når jeg taler om snævre parallel¬ 
ler mellem moderne menneskers 
møder med ufonauter og tidligere 
tiders beretninger om menneskers 
møde med (andre) overnaturlige 
væsener, er det ikke kun i ydre for¬ 
stand. Uforudsigeligheden, kom¬ 
munikationsformen, den manglende 
forståelse, reaktionsmønstrene etc. 
hos væsener såvel som observatører 
ligner hinanden til forveksling. Det 
er først og fremmest folkloristen 
Thomas Bullard, der har peget på 
dette indbyrdes forhold (9), og i me¬ 
re nuanceret form har Keith Thomp¬ 
son forfulgt emnet som mytologi (10). 

Påstanden om, at ufoobservati¬ 
onerne stiger i tider med krise, er jo 
ikke ny. Senest er teorien fremsat af 
Robert Pearson Flaherty, som bl.a. 
ser ufoer som mytologiske pro¬ 
jektioner af den kolde krig. I hans 
afhandling argumenteres der grun¬ 
digt for sagen. Jeg har således over¬ 
taget hans argument. Jeg kan oplyse, 
at "Oliekrisen", som Per Andersen 
omtaler, i sociologisk forstand ikke 
just er en krise, og det ikke er den 
slags, der tænkes på. Det er langt al¬ 
vorligere konflikter (såkaldt ano- 
miske tilstande) med udsigt til krig, 
hungersnød etc., der er tale om. 

Dér, hvor jeg for alvor er uenig 
med Per Andersen, er altså i hans 
påstand om, at folks individuelle 
forudsætninger, som får dem til at 
fortolke og beskrive, det de har set 
på en særlig måde, "ikke har noget 

med selve fænomenet at gøre". Sag¬ 
en er, mener jeg, den stik modsatte. 
Det er heri fænomenet består! 

Det statistiske materiale, som 
bl.a. fremlægges af Robert Moore, 
tyder på, at det er folk med særlige 
psykologiske dispositioner, der mø¬ 
der ufoer/ufonauter, og at det sker 
om natten. Andre undersøgelser vis¬ 
er, at der ikke er særlige psykiske 
forhold på spil hos ufovidner, men 
det noteres dog, at de ellers fuld¬ 
komne normale mennesker, som ser 
ufoer, ofte i forvejen er overbevist 
om, at de findes! Hvem, der ser ufo- 
nauterne, spiller altså en afgørende 
rolle for, at de overhovedet ses! 

Engang spredtes det rygte, at 
Jesus var stået op af graven. Det for 
mig interessante i så henseende var, 
at rygtet spredtes. Jeg vover den 
påstand, at han ikke var opstanden, 
men at forestillingen herom derimod 
var virkelig. Så virkelig at mange 
mennesker så ham allevegne. 

Jeg går altså videre i min skepsis 
end SUFOI, som rationelt, kritisk og 
klart udfordrer ufovidnerne for at 
komme på hold af deres forud¬ 
sætninger. NårPerAndersen mener, 
at jeg er ude på den helt tynde is, er 
det naturligvis, fordi han som ud¬ 
gangspunkt mener, at ufoer findes i 
objektiv forstand. Han er dermed 
lige så subjektiv som jeg selv. Jeg 
kan ikke bevise, at de ikke findes, 
men SUFOI kan heller ikke bevise, 
at de findes. Jeg kan heller ikke be¬ 
vise, at de katolske Maria-åben- 
baringer kun er forestillinger, men 
omvendt kan ingen katolik bevise, 
at de er andet end forestillinger. 

Jeg er fuldt ud opmærksom på, 
at hvad jeg skriver her er provoke¬ 
rende og ubehageligt for mange læ¬ 
sere. Religions- og kulturhistorisk 
analyse rokker meget ofte herskende 
ideer om altings orden. Som religi¬ 
onshistoriker er jeg altid under be¬ 
skydning fra dem, jeg taler og skri¬ 
ver om. SUFOI er ikke en religiøs 
organisation, men SUFOIs objekt, 
nemlig ufoer, er lige så subjektivt et 
begreb som religionernes guder. 

Jeg har absolut ingen ambition 
om at vinde SUFOI for mit syns¬ 
punkt. Alligevel skal jeg dog, bortset 
fra de øvrige referencer, henvise til 
to bøger skrevet af hhv. Robert 
Scheaffer (11) og de to ufologer 
David Clarke og Andy Roberts (12). 
Begge bøger er systematiske ar¬ 
gumentationer for ufofænomenets 
relative eller subjektive eksistens 
(altså at de findes som forestil¬ 
linger), hvis basis er det samme 
materiale, som SUFOI (og lignende 
organisationer) kender. 


Noter: 

(1) Robert Pearson F l aher ty: Flying Saucers and the New 
Angelology: Mythic Projections of the Cold War, UMI 1990 

(2) Ake Skjelborg: På sporet af ufonauten, København 1979 
(forhandles af SUFOI) 

(3) Nemlig i Illustreret Videnskab nr. 9, 1994 og i Humaniora nr. 2, 
1994 (Den samme artikel var, med min tilladelse, trykt i UF O-Nyt 
nr. 4194, men uden Humaniora som kilde - lettere bearbejdet af 
UFO-Nyts redaktør) 

(4) Der er en længere artikel på vej i det religionshistoriske 
tidsskrift CHAOS, som fokuserer på hhv. "alien abduction n og 
"kanalisering”. I øvrigt har jeg skrevet videnskabeligt om 
ufobegrebet og kristendom, og brugen af billeder i ufosammenhæng 
(begge under udgivelse) 

(5) Michel Meurger: Lake Monster Traditions. A Cross-Cultural 
Analysis, London 1988 (rev. udgave af bog fra 1982) 

(6) Hil ary Evans: Gods, Spirits and Cosmic Guardians, England 
1987 

(7) Philip Klass: UFO-abductions: A Dangerous Game, New York 
1989 

(8) Robert Moore: "Science v. Saucery" i: David & Therese M. 
Barclay (eds.): UFO. The Final Answer? London 1993 s. 65 f. 

(9) Thomas Eddie Bullard: Mysteries in the Eye of the Beholder, 
lndiana Uhiver sily 1982 

(10) Keith Thompson: Angle s and Aliens, New York 1991 

(11) Robert Scheaffer: The UFO Verdict. Examining the Evidence, 
New York 1986 (1980) 

(12) David Clarke & Andy Roberts: Phantoms of the Sky. UFOs - A 
Modern Myth? London 1990 

Mange læsere vil sikkert kende hovedindholdet i bøgerne skrevet af 
Klass, Scheaffer, Meurger og Evans, da bøgerne af disse forfattere 
tidligere er blevet anmeldt i UF O-Nyt og UFO-Vision. 

Ired. 


Tilbud på ufo-blade 

Til fordel for SUFOIs Støttefond sælges følgende 
årgange af tidsskriftet "UFO Aspekt": 

1976,1977,1978,1979,1980 (- nr. 1), 1981, 
1982,1983 nr. 1 og 1984 nr. 1. 

Pris pr. årgang kr. 40. UFO Aspekt 1980 sælges 
incl. 1983 nr. 1 og 1984 nr. 1. 

Henvendelse til: Per Andersen, Klingseyvej 28, 
2720 Vanløse, tlf. 38 71 96 64 

Efterforskning 


AF OLE 

HENNINGSEN 



Kraftig 

forstørrelse fra 
tv-skærm af de 
syv klare lys 
filmet ved 
Greifswald den 
24. august 1990. 


Sandheden om 
Greifswald-filmen 


I fire år har man med mellemrum i tysk tv set klip fra en spændende 
videooptagelse af lysfænomener ved den tyske Østersø-kyst. Den tyske or¬ 
ganisation CENAP har nu efter en ihærdig arbejdsindsats fundet en forklaring 
på fænomenerne. 


Søndag den 25. september 1994 blev 
jeg ringet op af Hansjiirgen Kohier 
fra ufoorganisationen CENAP. Han 
bad SUFOI om at hjælpe med til at 
efterforske en formodet ufovideo. 
Han fortalte, at der to dage senere, 
den 27. september i tysk tv, NDR-3 
udsendelsen DAS Abend Studio, 
ville blive vist en videooptagelse af 
nattelys i nærheden af Rugen og 
Greifswald i Mecklenburg-Vorpom- 
mem ved den tyske Østersøkyst. 

Den ejendommelige video er op¬ 
taget af familien Kaiser den 24. 
august 1990 i flere omgange i tids¬ 
rummet kl. 20.15-21. Optagelsen 
viser en lille klynge stærke lys på 
aftenhimlen. Derermed mellemrum 
zoomet ind på lysene, der som oftest 
ses som syv enkelte klare lys. På 
visse af sekvenserne ses små lys, der 
bevæger sig i nærheden og nogle 
små lysglimt. 

Videofilmen har flere gange væ¬ 
ret vist itysktv,og i NDR-3 Nyheds¬ 
magasinet "Aktuell" fra Hamburg 
den 27. september 1994 fortalte fru 
Irmgard Kaiser om optagelsen, fore¬ 
taget af hendes mand, da de var 
kommet til Rugen med camping¬ 
vognen efter en ferietur til Sverige. 


Pressemeddelelse fra SUFOI 


Henvendelsen fra CENAP bevir¬ 
kede, at jeg udsendte en presse¬ 
meddelelse til de to lokale dagblade 



på Lolland-Falster med efterlysning 
af mulige vidner. Det kunne jo være, 
at observatører på Lolland-Falster, 
der kun ligger 75 - 100 km vest/ 
nordvest for Rugen-området, havde 
set noget. 

SUFOI havde ingen relevante 
observationer i rapportarkivet fra 
den pågældende dato, og efterlys¬ 
ningerne via dagspressen gav heller 
ikke yderligere resultater. Men 
CENAP fik resultater af deres an¬ 
strengelser syd for grænsen. 

Ny tysk UFO-udsendelse 


I løbet af eftersommeren og efteråret 
1994 blev det klart, at den tyske TV- 
1 station ARD var i gang med en ny 
produktion om ufoer. Den havde fået 
titlen "UFOs - gibt es sie doch?" (U- 
foer - findes de alligevel?) og skulle 
produceres af underholdningsre¬ 
daktør Heinz Rohde fra NDR. Ud¬ 
sendelsen blev programsat til man¬ 
dag den 24. oktober 1994 kl. 20.15- 
21 . 00 . 

Et af de nye aspekter var,atGreifs- 
waldfilmen skulle vises igen, nu an¬ 
giveligt med nye data efter yder¬ 
ligere analyser. Den tyske organi¬ 
sation MUFON-CES stod tilsyne¬ 
ladende bag de nye undersøgelser, 
og det lovede efter CENAP's op¬ 
fattelse ikke godt. Der har gennem 
årene været en noget anstrengt 
forhold mellem de to organi¬ 
sationer, idet MUFON-CES efter 
CENAP's opfattelse laver et stykke 
useriøst ufoarbejde, der ofte skal se 
videnskabeligt ud, men som i vir¬ 
keligheden dækker over inkom¬ 
petent omgang med facts. CENAP 
gjorde derfor en ihærdig indsats for 
igen at få flere oplysninger om lys¬ 
fænomenet. 

Mange nye vidner 

Over 50 nyhedsbureauer, centrale- 
og lokale avisredaktioner i det nord¬ 


tyske Østersø-område blev kontaktet 
via telefax for at gøre opmærksom 
på videofilmen og for at efterlyse 
vidner. Efterlysningen blev bragt i 
adskillige medier og henviste til, at 
man kunne se filmen i tv-udsend¬ 
elsen den 27. september. 

Dette bevirkede, at adskillige 
henvendte sig til CENAP allerede 
dagen efter denne udsendelse. Bl.a. 
Katrin og Horst Fritz fra Karlsburg, 
der kom med nye oplysninger. De 
havde allerede i oktober 1986 set en 
lignende kæde af lys på vejen B 109 
mellem Anklam og Greifswald - ik¬ 
ke langt fra grænsen til Polen. Lys¬ 
ene blev set i nordvestlig retning (i 
retning Greifswald) og bevægede sig 
langsomt mod øst (i retning mod 
byen Wolgast). 2-3 uger senere så de 
lysfænomenet gentage sig på samme 
sted og på næsten samme måde. 

Dernæst meldte Steffen Pichollek 
fra Greifswald sig og fortalte, at han 
den 24. august 1990 havde befundet 
sig med sine stedforældre i en sejl¬ 
båd i Greifswalder Bodden (i bugten 
mellem Greifswald og Rugen). De 
havde set lysfænomenet i retning af 
Peenemiinde eller lige nord for øen 
Usedom, hvor Peenemiinde er be¬ 
liggende. Steffen Pichollek havde 
taget flere billeder, men de blev des¬ 
værre ikke til noget. 

Denne familie var ikke i tvivl om, 
at det drejede sig om lysende skyde- 
mål opsendt fra Peenemiinde-om- 
rådet og derefter beskudt. Hvert lys¬ 
mål dalede ganske langsomt. Fa¬ 
milien mente ikke, at lysmålene kun¬ 
ne stamme fra Polen. 

Skibsfører Erwin Kollath fra 
Greifswald var undervejs med en 
færge til Rugen, da han næsten i 
zenit fik øje på en lysformation, der 
efter hans mening måtte kunne ses 
helt til Bornholm. For ham så lys¬ 
bomberne ud til at hænge i en fald¬ 
skærm. Det kunne være en del af 
øvelser med svenske eller polske 
enheder. Som han udtrykte det: "Så- 

dan noget har vi altid haft her i om¬ 
rådet, og at det skulle have med ufo¬ 
er at gøre, er det rene vrøvl." 

Ingolf Diense fra Zarndorf be¬ 
fandt sig i nærheden af Usedom, da 
han så en formation på syv lysende 
kugler på himlen. De havde næsten 
samme udstrækning på himlen som 
en fuldmåne. De så ud som meget 
stærke lys i faldskærme. Han holdt 
op med at se efter lysene efter 10 mi¬ 
nutters tid, da fænomenet begyndte 
at kede ham. Der skete jo ikke rigtigt 
noget, ud over at lysene hang på 
himlen. 

Henvendelse fra tidligere officer 


Den mest givende henvendelse kom 
fra dr. med. Luder Stock fra Stral- 
sund. Også han havde sammen med 
sin kone befundet sig i en båd i 
Greifswalder Bodden og havde som 
så ofte før iagttaget di^se lysfæno¬ 
mener. Han siger: "Jeg har selv som 
tidligere officer deltaget i opsend¬ 
elsen af sådanne skydemål, som vi 
kaldte 'juletræer' på grund af deres 
udseende. Lyskuglerne skydes meg¬ 
et højt op og hænger i en faldskærm 
i mindst 20 minutter. De anvendes 
som øvelsesskydemål for infrarøde 
jord-til-luft raketter. Man kan jo 
dårligt bruge rigtige flyvemaskiner. 

Jeg har tidligere set denne video¬ 
optagelse i en SAT-1 tv-udsendelse, 
men regnede med, at myndighederne 
nok fortalte, hvad det var, man så på 
videooptagelsen. Derfor har jeg ikke 
ment det var nødvendigt at reagere 
på et tidligere tidspunkt." 


Gammelt øvelsesområde 


Med baggrund i disse oplysninger, 
der alle tydede på militære øvelses¬ 
mål, kontaktede Hansjiirgen Kohier 
forskellige myndigheder og fik ef¬ 
terhånden bekræftet, at området øst 
for Rugen og øst for Use-dom, var 
den tidligere "Luftschiesszone II", 
der tidligere blev anvendt af DDR's 
forsvar sammen med de øvrige War- 
szawapagt lande. 

Der var ofte øvelser i dette om¬ 
råde, hvor lysbomber i faldskærme 
blev opsendt fx fra flådeenheder 
under øvelser med infrarødsøgende 
raketter. Lysbombérne blev leveret 
af firmaet "Silbermlihle", der nu er 
afviklet af Treuhand. 

Tv-program ændres ikke 


Nu var CENAP ikke længere i tvivl 
om, at videooptagelsen viste lys¬ 
bomber. Man henvendte sig derfor 
til tv-stationen ARD og fortalte om 
de nye og afgørende oplysninger i 
forbindelse med Greifswaldfilmen. 
Men tvstationen ville ikke ændre på 
indholdet, hvor Greifswaldfilmen 
skulle have en central rolle. 

CENAP rasede og udsendte disse 
oplysninger til pressen, hvor de i 
dagene efter tv-udsendelsen den 24. 
oktober 1994 resulterede i en sær¬ 
deles kraftig debat. De kritiske ind¬ 
læg drejede sig om den ellers seriøse 
tv-stations behandling af kendsger¬ 
ninger, når disse ikke stemmer over¬ 
ens med stationens planlagte ud¬ 
sendelse. 


Udtalelse fra Forsvarsministeriet 


Rudolf Henke fra CENAP havde 
inden tv-udsendelsen den 24. ok¬ 
tober haft kontakt med Det tyske 
Forsvarsministerium i Bonn. Her 
havde han aftalt med oberstløjtnant 
Booth fra luftvåbnets pressekontor, 
at denne skulle se tvudsendelsen og 
specielt den nævnte videooptagelse. 

Oberstløjtnant Booth bekræftede 
efter udsendelsen over for CENAP, 
at man på den omtalte optagelse 
kunne se syv lysbomber i faldskær¬ 
me (i tysk fagsprog "Feuertopfe"). 
De små lyspunkter, som man ser 
flyve mod lysbomberne på dele af 
optagelserne for derefter at forsvinde 
i små lysglimt, er de raketter, der 
afskydes mod lysmålene. 

Fra SUFOI’s side vil vi gratulere 
CENAP med de opnåede resultater 
i denne sag. Ingen er tjent med, at 
der flyver flere myter rundt end højst 
nødvendigt. Hvis der er berettiget 
tvivl om en sag, bør disse oplys¬ 
ninger naturligvis gives og efter¬ 
forskes med de ressourcer, man nu 
en gang har til rådighed. ^ 

Kilde: 

CENAP - Report nr. 219, 8/9, 
oktober!november 1994 


Ring til SUFOI 



Alarmcentral: tlf. 86 28 90 61 
Information: tlf. 86 99 92 39 
Foredrag: tlf. 86 80 13 15 


Tv-udsendelsen 
og presse¬ 
meddelelser gav 
stor respons i de 
trykte medier. 





















Lysende objekt fotograferet 
i Frankrig 


SUFOI deltager 
i international 
kongres 

Den ansete, engelske ufoor¬ 
ganisation BUFORA holder i 
1995 sin ottende internatio¬ 
nale kongres. Den finder sted 
i dagene 19.-20. august i Shef- 
field, nærmere bestemt Univer- 
sity of Hallam. 

Kongressen er tilegnet formanden for den 
amerikanske organisation MUFON, der 
vil være til stede og modtage en pris for 
sit bidrag til ufologien. SUFOI vil være 
repræsenteret af formanden, Per Andersen, 
der også vil holde et foredrag om dansk 
ufoforskning. Listen over foredragshold¬ 
ere er derudover både lang og spændende: 
Leo Sprinkle (USA), Ballester-Olmos 
(Spanien), Jiles Hamilton (USA), Mal- 
colm Robinson (Skotland), Cynthia Hind 
(Zimbabwe), Peter Robbins (USA), 
Maurizio Verga (Italien), Helmut Lammer 
(Østrig), John Carpenter (USA) og John 
Spencer (England). 

Nærmere information kan rekvireres 
hos: Congress 95, 1 Woodhall Drive, 
Batley, West Yorkshire, England, WF17 
7SW. □ 




Det er den 22. marts 1991 i Auderghem, 
Belgien. Hr. D.K. sover kl. 02.45 i sin seng, 
som står parallelt med vinduet. Uvist af 
hvilken grund vågner han med et "indtryk 
af tilstedeværelse" og kaster automatisk et 
blik mod vinduet. Han haret reduceret udsyn 
fra vinduet pga. facaden på naboens hus. Det 
overrasker ham, at han ikke kan se stjerner, 
og han står op og går hen til vinduet. 

Meget lavt, i højde med hustagene (13 
m), ser han en rektangulær genstand i be¬ 
vægelse. Den forreste del er skjult af naboens 
hus. Objektet flyver langsomt og synes at 
følge en skrå bane ned i den nærliggende 
dal "Waluwe", som om den holdt en fast 
højde over jorden. 

Fortil på undersiden, mener vidnet, at han 


En 16-årig teenager, Philippe Ferrié, er den 
2. august 1994 på ferie hos sin bedstemor. 
Hun bor på 5. sal i et etagebyggeri i byen 
Metz i det østlige Frankrig. 

Klokken er 22.30, og bedstemoderen sid¬ 
der ude på balkonen og kigger på en stærkt 
lysende stjerne. Hun synes, at den er be¬ 
mærkelsesværdig og kalder på Philippe, der 
kommer ud og ser "stjernen", hvorefter han 
går ind igen. 

Efter ca. 20 minutter ser bedstemoderen 
til sin forbløffelse, at "stjernen" begynder at 
bevæge sig, og hun kalder igen på den unge 
mand. Igen kommer han ud på balkonen, og 
sammen ser de nu, hvordan lyset fra "stjer¬ 
nen" eller objektet først bliver kraftigere og 
dernæst skifter form, samt at hastigheden 
øges. 

Philippe nårat se objektet gennem en kik¬ 
kert og at fotografere det, før det forsvinder 
igen. 

Han bruger en 100 ASA film, et kamera 
med 35 mm linse og optager billedet med 
blitz på 1/125 sekund. På billedet ses noget 
af balkonvæggen, som er stærkt oplyst af 
blitzen. Alligevel er lyset fra objektet stærkt 
nok til at fremtræde tydeligt på filmen, og 
det ses som en lysende oval form med to 
svagere lysende "kegler", der vender i bevæg¬ 
elsesretningen. Opadtil fra objektet er der et 



kan se en slags plader, som er lysere end resten 
af objektet. Der er ingen lys, men til gengæld 
høres en høj hvislen eller piben som lyd over 
12 kHz, forklarer vidnet, der er elektroingeniør 
og derfor har erfaring med lyd og frekvenser. 



(Foto: SOS OVN!) 


tredie lidt mindre kegleformet lys. 

Philippe hævder, at det varede ca. 10 
sek. fra objektet var i syd, til det var for¬ 
svundet i nord. □ 

Kilde: Phenomena, nov/dec 1994 /EH 


Hr. D.K. vil nu vække hustruen, som 
sover dybt, men opdager, at han ikke kan 
bevæge sig, hvilket han tilskriver den 
hvislende lyd. 

Objektet flyver videre, og da lyden lidt 
efter er aftaget, kan vidnet bevæge sig igen. 
Han overvejer nu, om han skal vække sin 
kone, hente et fotografiapparat eller ved¬ 
blive med at observere. Han vælger det 
sidste og går ovenpå, hvor der en terrasse 
med et godt udsyn. Dette tager ca. 20 sek. 

Lyden er nu helt væk, og objektet flyver 
mod Ese. Objektet er nu så langt væk, at 
det er umuligt at se detaljer længere. Vidnet 
kigger mod højre og derefter mod objektet 
igen, hvorefter han opdager, at det ikke er 
til at se mere. 

Hr. D.K. skønner, at det var 15-20 m 
bredt og ca. 30 m langt. Det var mørkegråt 
med lysere grå zoner imellem. Hastigheden 
var mindre end 20 km/t. ^ 

Kilde: Inforespace nov. 1994 /EH 


Flyvende gigant 















